Poštovani, Rođen sam 1961. godine, zaposlen u domaćoj firmi sa 100% stranog kapitala od februara 2008. na neodređeno vreme, sa radom u tri smene. Uslovi za rad zaposlenih su otežani zbog ponašanja pojedinih kolega i nadređenih sa elementima kršenja Zakona o sprečavanju zlostavljanja na radu. Usmeno, bez rešenja, sam juče suspendovan sa radnog mesta, sa pozivom na član 179. Zakona o radu, nakon pisanih izjava moje dve koleginice, o mom navodnom verbalnom ugrožavanju njih na bazi seksualnog i drugih vrsta uznemiravanja na radnom mestu. Protivno mom zahtevu, direktor personala je odbio da sasluša mnogobrojne druge zaposlene u firmi vezano za izjave o mom uznemiravanju dveju koleginica. Smatram da sam oštećena strana koja je uznemiravana i zlostavljana na radnom mestu i da mi je suspenzija izrečena protivzakonito. Želim da pred nadležnim sudskim i/ili drugim organima pokrenem postupak/postupke protiv poslodavca kao pravnog lica i protiv odgovornih i drugih lica iz firme, po Zakonu o sprečavanju zlostavljanja na radu i po Zakonu o radu. Kakve su okolnosti i kakva su moja prava u ovoj stvari, s obzirom: - da sam tokom protekle zadnjih 6 meseci doživeo dosta psihičkih i drugih vidova zlostavljanja na radnom mestu od strane pojedinih bliskih kolega i mojih nadređenih - da navodi o uznemiravanju kolega s moje strane nisu tačni - da nisu saslušani drugi zaposleni u cilju utvrđivanja tačnosti izjava dveju koleginica - da mi je suspenzija izrečena usmeno, bez izdavanja rešenja - da mi je legitimacija za ulazak u firmu oduzeta i da iz tog razloga nemam mogućnosti da se pojavim na današnjoj smeni koja mi je po rasporedu rada\nPoštovani, Rođen sam 1961. godine, zaposlen u domaćoj firmi sa 100% stranog kapitala od februara 2008. na neodređeno vreme, sa radom u tri smene. Uslovi za rad zaposlenih su otežani zbog ponašanja pojedinih kolega i nadređenih sa elementima kršenja Zakona o sprečavanju zlostavljanja na radu. Usmeno, bez rešenja, sam juče suspendovan sa radnog mesta, sa pozivom na član 179. Zakona o radu, nakon pisanih izjava moje dve koleginice, o mom navodnom verbalnom ugrožavanju njih na bazi seksualnog i drugih vrsta uznemiravanja na radnom mestu. Protivno mom zahtevu, direktor personala je odbio da sasluša mnogobrojne druge zaposlene u firmi vezano za izjave o mom uznemiravanju dveju koleginica. Smatram da sam oštećena strana koja je uznemiravana i zlostavljana na radnom mestu i da mi je suspenzija izrečena protivzakonito. Želim da pred nadležnim sudskim i/ili drugim organima pokrenem postupak/postupke protiv poslodavca kao pravnog lica i protiv odgovornih i drugih lica iz firme, po Zakonu o sprečavanju zlostavljanja na radu i po Zakonu o radu. Kakve su okolnosti i kakva su moja prava u ovoj stvari, s obzirom: – da sam tokom protekle zadnjih 6 meseci doživeo dosta psihičkih i drugih vidova zlostavljanja na radnom mestu od strane pojedinih bliskih kolega i mojih nadređenih – da navodi o uznemiravanju kolega s moje strane nisu tačni – da nisu saslušani drugi zaposleni u cilju utvrđivanja tačnosti izjava dveju koleginica – da mi je suspenzija izrečena usmeno, bez izdavanja rešenja – da mi je legitimacija za ulazak u firmu oduzeta i da iz tog razloga nemam mogućnosti da se pojavim na današnjoj smeni koja mi je po rasporedu rada\nprema Zakonu o zabrani zlostavljanja na radu postupak za zaštitu od zlostavljanja kod poslodavca je sledeći:\nZaposleni koji smatra da je izložen zlostavljanju može da podnese zahtev za pokretanje postupka za zaštitu ili inicira pokretanje postupka.\nPoslodavac je dužan da u roku od 3 dana od prijema zahteva ponudi stranama u sporu posredovanje. Posrednika određuju sporazumno strane u sporu i poslodavac.\nPoslodavac će pokrenuti postupak za utvrđivanje odgovornosti zaposlenog ako posredovanje nije uspelo i ako osnovano sumnja da je izvršeno zlostavjanje.\nUkoliko poslodavac u postupku utvrdi da je zaposleni izvršio zlostaljanje može izreći neku od sledeći mera:\n2.udaljenje sa rada do 3 radna dana\n3.udaljenje sa rada od 4 do 30 radnih dana,\n4.prestanak radnog odnosa\nSva obaveštenja i odluke koje se donose u postupku zaštite od zlostavljanja kod poslodavca dostavljaju se zaposlenom lično u pismenoj formi.\nKako u Vašem slučaju procedura propisana zakonom nije ispoštovana možete se obratiti Inspekciji rada koja vrši nadzor nad sprovođenjem ovog zakona.


Dan online - Ekonomija: Plaćanje na 24 rate - 2018-06-22\nEkonomija U PROCEDURI NOVA UREDBA O ODLOŽENOM IZMIRIVANJU PORESKIH OBAVEZA Plaćanje na 24 rate\nPredsjednik Privredne komore (PKCG) Vlastimir Golubović i direktor Poreske uprave (PU) Miomir M. Mugoša potpisali su juče sporazum o saradnji te dvije institucije. Iz PKCG je saopšteno da su se sagovornici tom prilikom saglasili da postoji prostor za smanjenje poreza, doprinosa i povećanje cijene rada, te izmjena pojedinih sistemskih zakona što bi doprinijelo unapređenju uslova poslovanja.\nGolubović je naglasio je da ta institucija nema dilemu da je neophodno boriti se protiv nelojalne konkurencije i sive ekonomije, kao i da će državni organi u PKCG uvijek imati partnera na tom poslu. Mugoša je istakao da je već prisutna zajednička ideja dvije institucije da se sagleda mogućnost smanjenja opterećenja kada su u pitanju doprinosi koje poslodavci plaćaju za zaposlene, naglasivši da će poreskim dužnicima koji nijesu ušli u reprogram zaostalih poreskih obaveza uskoro biti pružena još jedna prilika da to učine.\n– Na predlog PU u proceduri je donošenje nove uredbe o odloženom plaćanju poreskih obaveza. Time se pruža mogućnost onim poreskim obveznicima koji nijesu ušli u reprogram, a imaju dospjele poreske obaveze da ih plate u roku od dvije godine, na 24 rate – kazao je Mugoša, dodajući da je riječ o obavezama nastalim nakon 1. aprila 2017. godine.\nPKCG je predložila da u saradnji sa PU i Ekonomskim fakultetom sprovede istraživanje i napravi sveobuhvatnu analizu koja bi dala odgovor na zahtjev privrede za smanjenje opterećenja na zarade i zatražila podršku PU u rješavanju problema zapošljavanja stranaca.


Mlađan Dinkić: Neću kroz život da trpim i patim - Balkanska\n„Čemu taj jedan jedini život služi, ako treba da trpimo i da patimo“, rekao je svojevremeno za Politiku bivši ministar finansija Mlađan Dinkić.\nDinkić se svakako, u životu, vodi ovom rečenicom. Kako piše Blic, nekadašnji predsednik stranke G17 plus i ministar u nekoliko vlada Srbije, prema podacima Agencije za privredne registre je i u 2018. godini nastavio sa više nego uspešnim poslovanjem. Konsultantska firma „MD solution“ u kojoj je ovaj bivši ministar većinski vlasnik, za 12 meseci zaradila je tačno 29,1 milion dinara ili 244.000 evra. Sa ukupno osam radnika, Dinkić je po zaposlenom ostvario profit od fantastičnih 30.500 evra godišnje ili nešto više od 2.500 evra mesečno, piše list.\nIlustracija Balkanska, Foto: Pixabay, Agencije\nOni navode, da je firma „MD Solution“ počela dobro da zarađuje već po samom osnivanju – u 2015. godini imala je profit od 23 miliona dinara, dok je u 2016. godini neto dobit iznosila oko 21 milion dinara. Firma je osnovana čim se Dinkić povukao iz politike 2014. kada URS nije prešao cenzus.\nOdmah nakon izlaska iz politike Dinkić se angažovao i u vrhu Zberbanke u Srbiji, gde je danas član Upravnog odbora, a prošle godine osnovao je i firmu za trgovinu računarima. Tokom prethodnih pet godina, pisalo se da je savetnik u Vladi Srbije, ali i crnogorskog predsednika Mila Đukanovića. U pauzama između politike i biznisa, Dinkić piše pesme i pomaže prijateljima.\nTags: MLAĐAN DINKIĆ


Sabotaža na pruzi Banjaluka – Prijedor – Informer\nSabotaža na pruzi Banjaluka – Prijedor\nNa pruzi Banjaluka – Prijedor sinoć oko 18.00 časova izvršena je sabotaža željezničkog saobraćaja tako što je presijecanjem TK kablova na mostu na relaciji Kozarac – Prijedor onemogućena komunikacija između stanica, saopšteno je iz Željeznica Republika Srpske.\nU tom periodu saobraćala su dva putnička i jedan teretni voz, koji su se u vrijeme prekida veza zatekli na stanicama.\n“Prisebnošću i blagovremenim djelovanjem željezničkog osoblja spriječene su nesreće koje su mogle biti uzrokovane ovom diverzijom“, navodi se u saopštenju i dodaje da se ne smije ni zamisliti šta je moglo da se desi da su vozovi bili na otvorenoj pruzi.\nUprava Željeznica Republike Srpske, sa svim sektorima i službama, stavlja se na raspolaganje Ministarstvu unutrašnjih poslova Republike Srpske i insistira da se pronađu počinioci i najoštrije sankcionišu zbog ugrožavanja opšte bezbjednosti.\n“Svako uništavanje željezničke infrastrukture direktno utiče na bezbjednost željezničkog saobraćaja i može imati katastrofalne posljedice. Insistiramo da se takva djela tretiraju kao diverzija“, navodi se u saopštenju.\nPoreska uprava RS: Za godinu dana naplaćeno dvije milijarde KM javnih prihoda


Kako penzioneri u BiH uspijevaju sastaviti kraj s krajem? - Radio Srebrenik\nHomeVIJESTIBIH I SVIJETKako penzioneri u BiH uspijevaju sastaviti kraj s krajem?\nKako penzioneri u BiH uspijevaju sastaviti kraj s krajem?\nSlužbeni podaci pokazuju da su prosječne penzije najviše u Hrvatskoj i Crnoj Gori, a najniže u Bosni i Hercegovini i Srbiji. Penzioneri u zemljama Zapadnog Balkana dio su populacije koja živi u teškoj i neizvjesnoj socioekonomskoj situaciji. Provjeravali smo kako penzioneri u BiH uspijevaju sastaviti kraj s krajem?\nSa prosječnom penzijom od 420 KM, Bosna i Hercegovina se nalazi na samom začelju Zapadnog Balkana, dok najviše prosječne penzije imaju Hrvatska i Crna Gora. Realnost je još teža, jer najveći broj penzionera prima čak i manje od prosječne penzije.\n“Platim komunalije, dok kupim nešto hrane, stavim u zamrzivač povrća dosta i to koristim tako”, priča penzioner Borislav Savić.\n“Svoju penziju rasporedim točno. Tako da mi bude točno od desetog do desetog jer ako fali, nemaš gdje ni pozajmiti, nema narod para, nema marke“, navodi Edhem Omerašević.\n“Komunalne usluge, električna energija, ovdje pijemo najskuplju vodu na Balkanu, struja, voda, smeće, TV pretplata, sin mi plaća internet da ne živim k’o u džungli. Žena mi je prilično bolesna, ima i šećer, tako da njoj treba 80 KM mjesečno lijekova, i ja nešto trošim minimalno”, navodi penzioner Dušan Stevanović.\nUskratili smo sebi sve kako bismo mogli da preživimo. Ovo se ne može nazvati životom, kaže Stevanović dok pokazuje obaveze koje mora da izmiri svaki mjesec.\nBriga o penzionerima u našoj zemlji je ravna nuli, a isplata jednokratne pomoći i mjere koje donose entiteti samo su kap u moru ogromnog problema, smatraju ekonomisti.\n“Treba voditi računa o broju zaposlenih i penzionera. Naše vlade ne vode računa i dovele su situaciju da mali broj zaposlenih treba da isplati penzije za veliki broj penzionera koji se iz dana u dan povećava. Situacija je takva da su penzije preniske u odnosu na troškove, a da vlade ne rade ništa da otvore prodavnice za takvu kategoriju ili da naprave bonuse za penzionere”, ističe ekonomista Zoran Pavlović.\nDok se nadaju promjeni koja ne dolazi, penzionerima u Bosni i Hercegovini jedini bijeg od surove realnosti predstavljaju odlasci u klubove penzionera, gdje uz šah i domine bar nakratko uspijevaju zaboraviti svakodnevne probleme i nemaštinu, prenosi BHRT.\nPrevious articleU Austriju “uvezena” korona sa Balkana, najviše iz BiH\nNext article TK se sedmično odbaci do 200 doza vakcina


Neko možda prenosi ovaj virus, a to i ne sluti\nM. P. 7. maja 2019. 08:45\nNjujorška NYU Langone Health mreža bolnica i medicinskih ambulanti leči pacijente iz dva okruga – Rokland i Bruklin, koji su, inače, epicentri ove epidemije. Ta dva okruga ugradila su sistem upozorenja u svoju bazu elektronskih kartona i na taj način obaveštavaju doktore i medicinske sestre da pacijent živi u području ugroženom epidemijom.\n„Ovaj sistem identifikuje dolazak pacijenata koji su možda bili izloženi malim boginjama i na kojima treba obaviti ispitivanja“, rekao je dr Majkl Filips, glavni epidemiolog ove medicinske ustanove, prenosi Rojters.\nUpozorenja u medicinskom kartonu pacijenta u ovoj ustanovi takođe podstiču razgovore sa njihovim „posetama“, koji su možda takođe bili izloženi virusu, o njihovom zdravstvenom stanju, prethodnoj izlaženosti malim boginjama i istoriji vakcinacije.\nZdravstveni sistem Mount Sinai u Njujorku je prošle nedelje sproveo sličan program, rekao je agenciji dr Brus Derou, portparol ove ustanove.\nDerou je rekao da je to važno, jer iako je pacijent koji dolazi iz područja koje je pogođeno epidemijom možda prošao „skrining“, članovi porodice koji su ga posetili možda su takođe bili izloženi malim boginjama.\nOn je rekao da sistem upozorenja podiže svest kod lekara i medicinskih sestara da budu u pripravnosti ne samo za naše redovne pacijente, već i za svakog ko uđe u zgradu.\nU NYU Langone Health su ovakva upozorenja razvijena korišćenjem softvera iz kompanije Epic Medison iz američke savezne države Viskonsin, a taj softver za medicinske kartone koriste hiljade američkih bolnica i klinika. U kompaniji kažu da su i drugi klijenti počeli da traže njihovu pomoć da bi rešili slične probleme.\nKao odgovor na to, Epic je prošlog meseca objavio vodič najboljih ideja njihovih klijenata koji se bore protiv epidemije. Vodič upućuje zdravstvene sisteme kako da najbolje iskoriste medicinsku dokumentaciju za identifikaciju i pristup pacijenatima koji nisu vakcinisani i pomaže da se lekari informišu o tome kako da pregledaju, prate i leče bolesnike sa malim boginjama.\n„Na primer, možemo pronaći sve one koji nisu dobili MMR vakcinu i poslati poruku takvim pacijentima“, kaže je Džordan Taker, član tima za implementaciju u Epic kompaniji, koji pomaže u nadgledanju ovog projekta.\nSutter Health iz Severne Kalifornije, koji opslužuje 1,7 miliona pacijenata, prošlog meseca je uveo „skrining upitnik“ o potencijalnom riziku od morbila za svakog pacijenta koji pokuša da rezerviše svoj termin onlajn.\nDr Džefri Silvers, medicinski direktor Sutter Health-a za infektivne bolesti, kaže da se ljudi sa malim boginjama često žale na simptome kao što su kašalj, curenje iz nosa ili povišena temperatura pre nego što se pojavi osip. Cilj programa skrininga je da rano identifikuje da li su oni zaraženi malim boginjama.\nU Sjedinjenim Dražvama do sada je registrovano više od 700 potvrđenih slučajeva malih boginja, što je najveći broj otkako je virus izolovan 2000. godine. Virus morbila je veoma zarazan i može izazvati slepilo, oštećenje mozga ili smrt, navodi agencija.\nPrema Svetskoj zdravstvenoj organizaciji, 95 procenata populacije treba da bude vakcinisano da bi se obezbedio kolektivni imunitet, oblik indirektne zaštite koja sprečava infekciju kod ljudi koji su premladi ili bolesni da se vakcinišu.


Nemar: Kako je RS izgubila 1,2% teritorije | Herceg Televizija Trebinje\nNemar: Kako je RS izgubila 1,2% teritorije\nDvadeset godina nakon rata i crtanja dejtonske karte, međuentitetska linija između RS i FBiH još nije u potpunosti markirana, a stručnjaci tvrde da je ovakav nemaran odnos prema ovom vrlo bitnom pitanju doveo do toga da je Srpska izgubila oko 1,2 odsto svoje teritorije ili dve opštine veličine Šamca!\nNeažurnost nadležnih entitetskih uprava, te zajedničke komisije na nivou BiH, dovela je do toga da opštinske komisije, pre svega Doboja i Usore, same dogovaraju međusobnu razmenu teritorija uz poštovanje ukupnog procenta koji pripada entitetima, a sve kako bi olakšali život stanovništvu čija domaćinstva doslovno preseca linija razgraničenja.\nMeđutim, konačnu odluku o ovakvim lokalnim dogovorima treba da daju Uprave za geodetske i imovinsko-pravne poslove u RS i FBiH, koje još ništa ne znaju o tome! Naime, vlasti Doboja i Usore dogovorile su se i dobile podršku lokalnih odbornika, da Usori, odnosno FBiH, pripadnu delovi sela Makljenovac i Jeleči-Filipović, a Doboju, odnosno RS, deo teritorije u rejonu Putnikovog brda.\nU Upravi za geodetske i imovinsko-pravne poslove u Srpskoj (RUGIP) objašnjavaju da njihovi predstavnici nisu učestvovali u ovakvim dogovorima, niti imaju informaciju o radu lokalnih komisija koji se sprovodi na terenu.\nDirektor Miloš Komljenović kaže da, s obzirom na to da nemaju službenih informacija o navedenim aktivnostima, uprava ne može dalje da se izjašnjava.\n– Jedino ističemo da svaki organ treba da radi u skladu s propisanim nadležnostima – dodao je Komljenović.\nBivši direktor RUGIP-a Tihomir Gligorić, koji je nekada radio na ovim poslovima, tvrdi da se ovo važno pitanje iz neobjašnjivih razloga stalno gura u stranu.\nŠef područne jedinice RUGIP-a u Doboju, kako saznaje Press, obavestio je upravu u Banjaluci da oni nisu učestvovali ni u kakvim aktivnostima u vezi s razmenom teritorija Doboja i Usore. Međuentitetska linija razgraničenja prolazi kroz 42 opštine, a njome je presečeno 14.000 privatnih parcela, a na nekim mestima i kuće, bašte, njive, pa čak i groblja. Osim Doboja i Usore, posebno su sporne lokacije u opštinama Orašje i Oštra Luka, gde su neke nekretnine prijavljene u RS, a njihovi vlasnici poreze i druge dažbine plaćaju u FBiH.\n– Zbog ovakvog odnosa, mi smo izgubili deo teritorije. Radeći na terenu, ustanovili smo da RS nema 49 odsto teritorije BiH, koliko je utvrđeno Dejtonskim sporazumom, nego je oštećena za oko 1,2 odsto teritorije, odnosno za otprilike dve opštine veličine Šamca – istakao je Gligorić.\nOn je podsetio da je uprava na čijem je čelu bio svojevremeno dostavila Vladi RS celi projekat kako da bude rešena međuentitetska linija u skladu s Dejtonskim sporazumom, te da su o tome razgovarali i s predstavnicima FBiH.\n– Radili smo najsavremenijom tehnologijom i na svakih 200 metara imali tzv. lovne tačke, što je velika preciznost. Taj posao se može raditi samo sporazumno na nivou entiteta, tako da nijedna strana ne bude oštećena – istakao je Gligorić.


Brze trake za pešake - GAJP\nFilip Milenkovic novembar 23, 2015 Comments are off for this post\nBrze trake za pešake\nVerovatno ogromna većina populacije bilo koje pojedinačne države zna za postojanje brzih traka u drumskom saobraćaju (prvenstveno na autoputevima), ali je malo ko, barem u Srbiji, obratio pažnju na jedan prilično revolucionaran koncept – otvaranje brze trake za pešake.\nU britanskom gradu Liverpulu, nedavno je odlučeno da se u Sent Džon ulici, koja se nalazi u pešačkoj zoni i koja predstavlja svojevrstan centar kupovine, uvede brza traka za pešake, uz napomenu da je novo obeležavanje zapravo izvršila jedna prodavnica – Argos. Potkrepljujući značaj uvođenja brze trake za pešake, navedeno je istraživanje prema kojem 47% Britanaca smatra da je sporo hodanje najiritantniji aspekt kupovine u glavnoj ulici. Takođe, isto istraživanje je utvrdilo da kupci mrze provlačenje kroz gužvu i ljude koji pričaju nasred ulice, kao i da jedna petina ljudi izbegava glavnu ulicu zbog gubljenja vremena. Međutim, kao što je to često slučaj, nisu svi građani zadovoljni ovom odlukom. Tako, ideju brze trake za pešake je podržalo 69% mladih starosti između 16 i 24 godine, dok je, sa druge strane, isti stav iskazalo svega 37% građana starijih od 55 godina.\nOčekivano, osnovni razlog za podršku predlogu uvođenja brze trake za pešake bilo je izbegavanje gubljenja vremena, pri čemu je 31 procenat kupaca rekao da ih iznerviraju ljudi koji blokiraju trotoar, dok je 18% frustrirano osobama koje proveravaju mobilne telefone. Kada smo se već dotakli teme mobilnih telefona, pomenuće se zanimljiv primer kineskog grada Čongkinga, koji je prošle, 2014. godine, uveo posebnu pešačku traku za korisnike mobilnih telefona. Uvođenje te trake sledi sličnu loigiku kao i brza traka za pešake, i bazični cilj koji želi da postigne jeste sprečavanje blokiranja trotoara od strane ljudi koji su zagledani u svoje telefone. Primera ima još – u Antverpenu (grad u Belgiji) je uvedena posebna traka za one koji na trotoaru kucaju poruke, ali, budući da je obeležen od strane privatne kompanije, a kako predlog nije naišao na odobrenje lokalnih vlasti, traka je ubrzo morala biti uklonjena. Dakle, nije Liverpul jedini grad na svetu koji je na određeni način želeo se nađe na usluzi ljudima koji žure, ali se identifikuje i odsustvo prihvatanja takvog predloga od strane čelnih ljudi lokalne samouprave.\nNa ovom mestu bi neko mogao da pomisli da je cela priča prilično trivijalna, ali zapravo više ozbiljnih studija targetira pešačenje, kupovinu i sa njima povezane fenomene, kao nešto što je sadašnjost, ali još više, budućnost velikih gradova. Primera radi, studija britanskog Ministarstva za zajednice i lokalnu upravu iz 2012. godine pod nazivom „Reinterpretiranje urbanih prostora u pomaganju revitalizacije naših glavnih ulica“ navodi sledeće: „Ljudi koji šetaju svojim lokalnim glavnim ulicama, posećuju ih češće, troše više vremena i troše više novca, doprinoseći društvenoj vitalnosti ulice i ekonomskoj održivosti prodavnica i lokalnih usluga“; sa druge strane Atlantika, u Sjedinjenim Američkim Državama, studija Univerziteta Džon Vašington „Pešački saobraćaj napred“, izrađena 2014. godine, je pokazala da su pešaćke urbane zone zdravije, bezbednije i srećnije, te da su pešačka urbana mesta gradovi budućnosti, odnosno da je urbanizam koji vodi računa o pešacima model budućeg razvoja.\nNa kraju, važno je da se osvetle različiti motivi za uvođenje brze trake za pešake. Ukoliko se, primarno, brza traka otvara u ulici koja je pretežno okrenuta trgovini, mogu se uputiti kritike da je glavni motiv veća efikasnost u kupovini, ali i brže odlaženje iz prodavnice u prodavnicu, odnosno uključivanje u klasičnu šemu konzumerizma. Sa druge strane, eventualno otvaranje brze pešačke trake u nekim drugim ulicama se može prepoznati kao želja da građani, recimo, budu zdraviji i bezbedniji. Međutim, čak i u prvonavedenom slučaju, pored komercijalne strane, javljaju se isti efekti kao i u drugom slučaju, bili oni željeni ili ne, uz dodatni efekat ranije pomenute ekonomske održivosti. Naravno, javne vlasti su dužne da pronađu pravi balans između privatnog i javnog interesa, prvenstveno se vodeći javnim interesom. Otvaranje brze trake za pešake ne predstavlja veliki resursni trošak (finansiranje obeležavanja bi, vođeni ekonomskom logikom, u određenom broju slučajeva finansirali privatnici) i, ukoliko bi to bila želja većine stanovnika jednog grada, lokalna samouprava bi ovaj koncept mogla veoma jednostavno da realizuje.


Tanjug 5. avgusta 2020. 11:17\nZRENJANIN – Zrenjanin je proglašen za Evropski grad sporta 2021. godine, potvrđeno je u pismu koje je na adresu gradonačelnika Zrenjanina uputio Đanfrančesko Lupateli, predsednik Evropske asocijacije prestonica i gradova sporta (ACES Europe), sa sedištem u Briselu.\nOn upućuje čestitke banatskom gradu na ovom priznanju i ističe da je Zrenjanin dobar primer sportske sredine koja sledi sve ciljeve istaknute i od strane ACES Europe i koja je razvila uzornu sportsku politiku sa raznovrsnim sadržajima, programima i aktivnostima.\nUpućen je i zvaničan poziv čelnicima Zrenjanina da krajem godine, u Evropskom parlamentu u Briselu, prisustvuju svečanosti na kojoj će biti proglašena Evropska prestonica sporta za narednu godinu – Lisabon, a srpskom gradu biće uručena zastava i zvanje Evropskog grada sporta 2021.\n“Dobrodošli u ACES Europe porodicu”, poručuje na kraju pisma predsednik Lupateli.\n„Izuzetno nas je obradovala ova vest koju smo iskreno priželjkivali, ali nismo mogli da budemo sigurni da će zaista biti u našu korist. Počastvovani smo priznanjem i drago nam je što su i čelnici Evropske asocijacije prestonica i gradova sporta pozitivno ocenili sve naše napore i aktivnosti koje realizujemo u oblasti sporta, ali pre svega, što su prepoznali naš sportski duh, svest o značaju bavljenja sportom i fizickom kulturom, izuzetnu tradiciju i veliki doprinos razvoju olimpijskog pokreta, u kom su naši sugrađani prisutni od samog osnivanja, od dr Ferenca Kemenja, pa do osvajača 23 olimpijske medalje“, izjavio je pomoćnik gradonačelnika Simo Salapura, koji je i šef tima za kandidaturu Grada Zrenjanina, koja je trajala od decembra prošle godine.\n„Ova nagrada ujedno i obavezuje, da nastavimo započete projekte, ali, nadam se, i da s titulom “Evropski grad sporta” otvorimo nove sportske stranice našeg grada”, dodao je on.


Redakcija 19.04.2019 14:13\nU dostavljenoj odluci Ustavnog suda BiH, navedeno je da se ukida član 2, stav 1, Zakona o Danu RS-a koji glasi: “Na osnovu potvrđene volje građana RS-a, 9. januar se utvrđuje kao Dan Republike“, koji, prema Pravilima Ustavnog suda Bosne i Hercegovine, formalno, prestaje da važi narednog dana od dana objavljivanja ove odluke u “Službenom glasniku BiH“.\n“Ističemo da su svi praznici RS, uključujući i Dan RS, zasnovani na demokratskoj volji građana, i da ni jedan praznik ne ugrožava ni nacionalni, ni vjerski identitet konstitutivnih naroda. Poštujući iskazanu demokratsku volju građana, naglašavamo da će RS i u buduće slaviti 9. januar kao Dan RS, koji je zasnovan na osnovnim ljudskim pravima i slobodama građana da obilježavaju svoje značajne istorijske datume. RS je nastala 9. januara 1992. godine, prije početka građanskog rata u Bosni i Hercegovini, i to je neosporna istorijska i politička činjenica koja se ni jednom naknadnom odlukom bilo kod organa vlasti ne može mijenjati”, tvrdi se u saopćenju iz Narodne skupštine RS-a.\nUstavni sud Bosne i Hercegovine 29.marta je proglasio neustavnom odredbu o 9. januaru kao “Danu RS“, ali srpski politički predstavnici najavljuju da će se taj datum i dalje slaviti.\nPredstavnici Bošnjaka u organima vlasti entiteta RS izražavali su i ranijih godina negodovanje zbog činjenice da je nastavljano s obilježavanjem neustavnog i diskriminirajućeg 9. januara kao “Dana RS“.\nPrethodni članakKK Igman Burch University prvak A1 košarkaške lige\nNaredni članakMuhamed Tulić iz Sarajeva u najboljem timu svijeta međunarodne trgovačke arbitraže


Tri nova investitora su dobila građevinske dozvole\nTri nova investitora dobila su građevinske dozvole od Grаdske uprаve zа urbаnizаm, komunalne i inspekcijske pоslоvе u Sremskoj Mitrovici. Izgradnju novih pogona uskoro će početi italijanska “Lames grupa” koja proizvodi podizače za stakla na automobilima i ona će naredne godine u vlastitom poslovnom prostoru imati preko 200 radnika. Nemački “Bauhemik” proizvođač građevinskog lepka, zatražio je [...]\nоктобар 9, 2013 Admin Aktuelno, Društvo, Srem, Sremska Mitrovica 0\nPlovni put reke Save od Brčkog do Beograda\nSremska Mitrovica će, po svemu sudeći, uskoro ponovo dobiti izlaz na međunarodni plovni put. Naime, Ministarstvo saobraćaja i komunikacija Bosne i Hercegovine i predstavnici hrvatskog konzorcijuma potpisali su u Sarajevu ugovor vredan više od milion evra čiji je cilj osiguranje plovnosti reke Save. Ugovorom, koji će se finansirati iz bespovratnih sredstava IPA fonda Evropske unije, [...]\nKošarkaši laćaračkog LSK-a poraženi su u prvom kolu Druge regionalne košarkaške lige Vojvodine. Njih je, na svom terenu u Pančevu, pobedio Dinamo rezultatom 82:60. Pored laćaraca, proteklog vikenda startovali su, u Vojvođanskoj ligi, i košarkaši Srema. Oni su, na gostovanju u Kikindi, pobedili domaćina Veliku Kikindu rezultatom 80:59. [...]\nоктобар 9, 2013 Admin Aktuelno, Društvo, Sport, Srem, Sremska Mitrovica 0\n16. Međunarodni turnir u Bečeju\nEkipa džudo kluba „Tehnolog” bila je učesnik 16. Međunarodnog turnira u Bečeju. Na turniru, na kojem je učestvovalo preko 400 takmičara u 3 uzrasne kategorije, poletarci, pioniri i kadeti iz Slovenije, Hrvatske, Mađarske, Rumunije, Bugarske, Makedonije, Crne Gore i Srbije, “Tehnolozi” su postigli zapažen uspeh. Od osam takmičara iz Sremske Mitrovice, njih četvoro osvojili su [...]\nPrvi sastanak Međuopštinske radne grupe za turizam\nPrvi sastanak Međuopštinske radne grupe za turizam održan je u prostorijama Sremske privredne komore na temu realizacije projekta osnivanja regionalne biciklističke rute Srem. Projekat je prezentovala Sanja Stupar, projekt menadžer Regionalne Razvojne Agencije Srem, nakon čega su se učesnici dogovorili o narednim zadacima i načinu rada kako bi se osigurala efikasnost i kontinuitet svih faza [...]\nоктобар 8, 2013 Admin Aktuelno, Društvo, Sport, Srem, Sremska Mitrovica 0\nPovećanje cene grejanja\nUsled povećanja cena gasa i električne energije, mitrovačko Javno preduzeće „Toplifikacije“, po rečima direktora Slavka Sladojevića, prinuđjeno je na povećanje cene grejanja od šest posto. Kada se govori o dugovanjima potrošača, direktor Sladojević objašnjava da ukupno zaduženje, stambenih i poslovnih potrošača, iznosi oko 80 miliona dinara. Sa druge strane, trenutni iznos dugovanja manji je nego [...]\nоктобар 8, 2013 Admin Aktuelno, Društvo, Srem, Sremska Mitrovica 0\nAkcija poboljšanja kvaliteta nastave\nGradska uprava Sremske Mitrovice sprovodi akciju poboljšanja kvaliteta nastave za sve područne škole na teritoriji opštine. Iz tog razloga je gradski načelnik za kulturu, sport i omladinu Ilija Nedić posetio osnovce škole “Branko Radičević” u Bosutu. Tom prilikom učenicima je dat paket lopti za fudbal, rukomet, odbojku i košarku koje mogu koristiti za rekreaciju i [...]\nоктобар 8, 2013 Admin Aktuelno, Društvo, Školstvo, Srem, Sremska Mitrovica 0\n“Radnički“ na gostovanju u Novoj Pazovi\nU osmom kolu Srpske lige – grupa Vojvodina, fudbaleri mitrovačkog kluba “Radnički“, na gostovanju u Novoj Pazovi protiv istoimene ekipe domaćina, osvojili su, pred oko 250 gledalaca, bod u igri bez golova. Inače, ovo je prva zvanična utakmica Radničkog kako je mesto šefa stručnog štaba pripalo Svetislavu Petkoviću. Bod osvojen na vrućem terenu u Novoj [...]\nKošarkaši “Rume“ će u sredu 9. oktobra odigrati prvu utakmicu “Prve muške regionalne lige Sever“. Na startu višeg ranga takmičenja rival “Rumi“ biće ekipa “Sveti Djordje“ iz Žitišta. Utakmica se igra u Sportskom centru Ruma, sa početkom u 17 časova. Nakon ove utakmice rumljane očekuju dva komšijska derbija. Prvo u subotu 12. oktobra u Novoj [...]\nоктобар 8, 2013 Admin Aktuelno, Društvo, Ruma, Sport, Srem, Sremska Mitrovica 0


DAČIĆ: Pokušaj mog rušenja unutar SPS\nDAČIĆ: Pokušaj mog rušenja unutar SPS\nPredsednik SPS Ivica Dačić izjavio da javna odstupanja od stava te partije o nastavku saradnje sa SNS dovodi u vezu sa pokušajima njegovog rušenja u SPS-u.\n„To je legitimno, ali na sednicama partijskih organa. Posle donošenja odluke niko nema pravo da iznosi drugačije stavove bez posledica“, naveo je Dačić u pisanoj izjavi za dnevni list „Politika“ od četvrtka.\nDačić, koji je na pitanja „Politike“ odgovorio pisano jer se nalazio izvan zemlje, najavio je da će zakazati sednice Predsedništva i Glavnog odbora SPS-a jer u toj stranci ne mogu da postoje dve politike, i dodao da će „svako morati da objasni svoje postupke“.\nU izjavi Ivice Dačića za „Politiku“ ističe se da je Predsedništvo podržalo njegov stav da treba nastaviti saradnju sa naprednjacima, i navodi da će onaj ko misli drugačije od organa stranke „morati da bude moj protivkandidat na kongresu, ili mu neće biti mesta u rukovodstvu“.


Predstavljeni rezultati arheološkog istraživanja u Skelanima - NewsHub\nPredstavljeni rezultati arheološkog istraživanja u Skelanima\n2014. rujan 19 14:17\nSREBRENICA - U Srebrenici su danas, u okviru obilježavanja 55 godina rada Narodne biblioteke, predstavljeni rezultati arheološkog istraživanja rimskog nalazišta u Skelanima.\nMagistar Milica Kotur iz Republičkog zavoda za zaštitu kulturno-istorijskog i prirodnog nasljeđa rekla je da su završeni arheološki radovi na nalazištu u Skelanima i da su u toku konzervatorsko-restauratorski radovi i zaštita otkrivene rimske građevine kojoj se dijelom vraća prvobitni izgled.\n"Cilj je da se konzervira i zaštiti oko 900 metara kvadratnih otkrivene rimske građevine i da se obnove zidovi do visine od jednog metra čime će se omogućiti prezentacija ovog nalazišta u kome se nalazi mala površina ostataka fresaka na zidovima i najznačajnije otkriće, oko 100 metara kvadratnih podnih mozaika koji su bili u lošem stanju, jer su 17 vijekova bili pod zemljom", istakla je Koturova.\nOna je naglasila da je, uprkos lošem vremenu koje je ometalo konzervatorske radove, urađeno tri puta više posla od predviđenog planom radova na ovom nalazištu, koje je najznačajniji objekat ove vrste na ovom području.\nDirektor Arheološkog muzeja "Rimski municipium - Skelani" Svjetlana Marković rekla je da je riječ o velikom obimu poslova na zaštiti arheološkog nalazišta koji treba da budu završeni za desetak dana.\n"Iz Razvojnog programa Republike Srpske za nastavak arheoloških istraživanja i konzervaciju nalazišta u Skelanima dobili smo 192.000 KM i urađeno je mnogo više od prvobitne zamisli. Osim konzervacije, zaštite mozaika i obnove zidova, postavili smo i ogradu oko nalazišta da bi spriječili neovlaštene ulaske i oštećivanje otkrivenih arhefakata", rekla je Markovićeva.\nOna je istakla da je za izvođenje radova na realizaciji ovog projekta bilo angažovano oko 80 nezaposlenih osoba iz Skelana, koji su povremeno obavljali poslove i ostvarili određenu zaradu.


Pakao zbog rajskog povrća - kako zaustaviti uvoz paradajza - 09.07.2021, Sputnik Srbija\nIzuzetno niska otkupna cena paradjza njegove proizvođače u Srbiji je ponovo dovela u situaciju da prospu godišnji trud. Pošto se već nekoliko godina ponavlja ista... 09.07.2021, Sputnik Srbija\nPo oceni profesora povrtarstva na Poljoprivrednom fakultetu u Novom Sadu, dr Žarka Ilina, to je jedino legalno rešenje u ovoj situaciji od kakvog ne beže ni druge zemlje kako bi zaštitile domaće proizvođače. U našem slučaju ovoga puta to su i potrošače koji, po njegovoj oceni, plaćaju nereakno visoku cenu paradajza.Uvoz paradajza glavni krivacVeć nekoliko godina rajsko povrće pravi pakao od života njegovim proizvođačima. I prošle i ove godine otkupna cena kilograma paradjza je oko 10 dinara, na kvantašu u Leskovcu čak između pet i 10 dinara.„Otkupljivači nas ucenjuju i nude nam 150 dinara po gajbici paradajza od 12 kilograma. Proizvodnja nas košta 25 dinara po kilogramu, a samo gajbica 50 dinara“, žalio se prošle godine poljoprivrednik Dušan Kocić iz Svirca koji je počupao oko hiljadu strukova paradajza, a bacio oko 10 tona ubranog.Pored proizvođača na šteti su i potrošači jer kilogram paradajza plaćaju i 160 dinara iako mu je realna cena oko 100 dinara. Pošto su lani pretrpeli kritike zbog bačenog paradajza, ove godine su poslušali kritičare pa su protest u Leskovcu organizovali ispred velikih marketa deleći paradajz građanima.Nerealna cenaCena sa kojom bi bili zadovoljni je, kako kažu, između 50 i 60 dinara, jer bi uz pokrivanje troškova proizvodnje, uspeli i da zarade. Ulaganja su prilična, sve je, ističu, poskupelo, jedino je otkupna cena paradajza sve niža i dostigla je dno.Otkupnu cenu je poslovično ubio jeftini uvozni paradajz, a najviše ga, više od 50 odsto, stiže iz Albanije. Ona je kako kaže Ilin u sredu na kvantašu u Novom Sadu bila 15 dinara, ali je maloprodajna na pijaci i u trgovinskim lancima iznosila 160 dinara za kilogram, kao i u Beogradu.Nakupcima kajmakKajmak su, kao i uvek, pokupili prekupci i nakupci. U Srbiji gajenje paradajza u baštama, odnosno na otvorenom polju, gde su prinosi znatno manji, čini oko 80 odsto ukupne poizvodnje. U tunelima se proizvodi oko 15 odsto, a preostalipe pet u plastenicima. Malim i srednjim proizvođačima, kakvih je najviše kod nas, ne isplati se da paradajz teraju do Niša, Beograda, Novog Sada, čije su pijačne tezge zauzeli preprodavci.Na pijacama paradajz uglavnom prodaju nakupci jer se proizvođačima ne isplati da robu voze i plaćaju zakup tezgi. Pored toga, Srbija je od 2008. do 2018. povećala uvoz paradajza sa 14,8 na 18,9 miliona evra, a 2019. je on izašao na 20 miliona. Posledica - pad proizvodnjeIlin kaže da smo zbog toga došli u situaciju da, posmatrajući period od 2010. do 2019. godine, beležimo konstantni pad površina pod zasadom od dva odsto godišnje, kao i pad proizvodnje i prosečnog prinosa.On napominje da nije problem što ga uvozimo u vansezoni, odnosno u predzimskom, zimskom i ranom prolećnom periodu pošto nemamo dovoljno objekata za proizvodnju sa dodatnim zagrevanjem. Problem je, međutim, što ga uvozimo u vreme kada imamo sasvim dovoljno domaćeg.Zato Ilin nema dilemu da je u ovakvoj situaciji neophodna reakcija države.Srpski seljak i protiv EU subvencijaDržava bi morala da zaštiti domaće proizvođače strogom fitosanitarnom kontrolom uvoznog paradajza na granici. Na pitanje do kada će nam se ponavljati ista situacije iz godine u godinu iskreno je odgovorio da na to nema odgovor. Možda je kaže deo krivice i na njima iz struke zato što seljacima nisu poručili da odustanu od gajenja paradajza pošto je onaj iz Albanije, Grčke, Turske... jeftiniji.Odgovor Ilina na pitanje kako se njima isplati da ga proizvedu, doteraju i da cenom budu daleko konkurentniji bio je jasan - imaju neuporedivo veće subvencije po jedinici površine. Bugari čak hiljadu evra po hektaru.U zemljama EU one su od minimum 270 pa do 350 evra, u sistemima organske proizvodnje i 900 evra.Zamislite kada bi našem proizvođaču neko dao hiljadu evra po hektaru, dodaje sagovornik Sputnjika, podsećajući da ove godine podsticaji za biljnu proizvodnju u Srbiji iznose 4000 dinara po hektaru i to najviše za 20 hektara zemlje.\nanalize i mišljenja, komentari i analitika, paradajz, cena, proizvodnja, uvoz, analize i mišljenja, ekonomija, vesti\n21:34 09.07.2021 (Osveženo: 00:55 26.08.2021)\n© Foto : Pixabayparadajz\nIzuzetno niska otkupna cena paradjza njegove proizvođače u Srbiji je ponovo dovela u situaciju da prospu godišnji trud. Pošto se već nekoliko godina ponavlja ista slika, država bi morala da reaguje onako kako jedino može- da strogom fitosanitarnom kontrolom na granici spreči ulazak paradajza iz uvoza koji je glavni krivac za ovakvu situaciju.\nPo oceni profesora povrtarstva na Poljoprivrednom fakultetu u Novom Sadu, dr Žarka Ilina, to je jedino legalno rešenje u ovoj situaciji od kakvog ne beže ni druge zemlje kako bi zaštitile domaće proizvođače. U našem slučaju ovoga puta to su i potrošače koji, po njegovoj oceni, plaćaju nereakno visoku cenu paradajza.\nUvoz paradajza glavni krivac\nVeć nekoliko godina rajsko povrće pravi pakao od života njegovim proizvođačima. I prošle i ove godine otkupna cena kilograma paradjza je oko 10 dinara, na kvantašu u Leskovcu čak između pet i 10 dinara.\n„Otkupljivači nas ucenjuju i nude nam 150 dinara po gajbici paradajza od 12 kilograma. Proizvodnja nas košta 25 dinara po kilogramu, a samo gajbica 50 dinara“, žalio se prošle godine poljoprivrednik Dušan Kocić iz Svirca koji je počupao oko hiljadu strukova paradajza, a bacio oko 10 tona ubranog.\nPored proizvođača na šteti su i potrošači jer kilogram paradajza plaćaju i 160 dinara iako mu je realna cena oko 100 dinara.\nPošto su lani pretrpeli kritike zbog bačenog paradajza, ove godine su poslušali kritičare pa su protest u Leskovcu organizovali ispred velikih marketa deleći paradajz građanima.\n„Moramo da protestujemo, šta nam drugo preostaje. Radimo cele godine, mučimo se i onda kada treba da pokrijemo osnovne troškove, otkupna cena bude pet dinara. Pa aman ljudi i mi seljaci imamo dušu“, zavapio je ove godine proizvođač iz Svirca.\nCena sa kojom bi bili zadovoljni je, kako kažu, između 50 i 60 dinara, jer bi uz pokrivanje troškova proizvodnje, uspeli i da zarade. Ulaganja su prilična, sve je, ističu, poskupelo, jedino je otkupna cena paradajza sve niža i dostigla je dno.\nOtkupnu cenu je poslovično ubio jeftini uvozni paradajz, a najviše ga, više od 50 odsto, stiže iz Albanije. Ona je kako kaže Ilin u sredu na kvantašu u Novom Sadu bila 15 dinara, ali je maloprodajna na pijaci i u trgovinskim lancima iznosila 160 dinara za kilogram, kao i u Beogradu.\n„Realna cena paradajza sada u ovo vreme je dinarska protivvrednost 80 do 85 evrocenti za kilogram. Cene u svim velikim tržnim centrima su nerealne, vrlo visoke, čak preko 1,20-1,30 evra po kilogramu. Nije normalno da profesionalni proizvođač ima nešto malo više od 11 ili 12 centi, a da trgovci zarađuju i 10 puta više i da ceo lanac trgovine remete uvoznici“, kaže Ilin.\nKajmak su, kao i uvek, pokupili prekupci i nakupci. U Srbiji gajenje paradajza u baštama, odnosno na otvorenom polju, gde su prinosi znatno manji, čini oko 80 odsto ukupne poizvodnje. U tunelima se proizvodi oko 15 odsto, a preostalipe pet u plastenicima. Malim i srednjim proizvođačima, kakvih je najviše kod nas, ne isplati se da paradajz teraju do Niša, Beograda, Novog Sada, čije su pijačne tezge zauzeli preprodavci.\n© Tanjug / DUSAN ANICICPijaca\nNa pijacama paradajz uglavnom prodaju nakupci jer se proizvođačima ne isplati da robu voze i plaćaju zakup tezgi.\nPored toga, Srbija je od 2008. do 2018. povećala uvoz paradajza sa 14,8 na 18,9 miliona evra, a 2019. je on izašao na 20 miliona.\nPosledica - pad proizvodnje\nIlin kaže da smo zbog toga došli u situaciju da, posmatrajući period od 2010. do 2019. godine, beležimo konstantni pad površina pod zasadom od dva odsto godišnje, kao i pad proizvodnje i prosečnog prinosa.\nOn napominje da nije problem što ga uvozimo u vansezoni, odnosno u predzimskom, zimskom i ranom prolećnom periodu pošto nemamo dovoljno objekata za proizvodnju sa dodatnim zagrevanjem. Problem je, međutim, što ga uvozimo u vreme kada imamo sasvim dovoljno domaćeg.\nZato Ilin nema dilemu da je u ovakvoj situaciji neophodna reakcija države.\n„Jedino država ima na raspolaganju mogućnost da pošalje na granične prelaze fitosanitarne inspektore da uzimaju uzorke, da se rade stroge analize i kada nađu ostatke teških metala, pesticida, toksina, što po organoleptičkim svojstvima nije paradajz zadovoljavajućeg kvaliteta, da vraćaju sve iz uvoza. Kao i svakoj ozbiljnoj državi kojoj to stoji na raspolaganju, tako je i država Srbija morala istog momenta promtno da reaguje“, smatra profesor Poljoprivrednog fakulteta.\nSrpski seljak i protiv EU subvencija\nDržava bi morala da zaštiti domaće proizvođače strogom fitosanitarnom kontrolom uvoznog paradajza na granici.\nNa pitanje do kada će nam se ponavljati ista situacije iz godine u godinu iskreno je odgovorio da na to nema odgovor. Možda je kaže deo krivice i na njima iz struke zato što seljacima nisu poručili da odustanu od gajenja paradajza pošto je onaj iz Albanije, Grčke, Turske... jeftiniji.\nOdgovor Ilina na pitanje kako se njima isplati da ga proizvedu, doteraju i da cenom budu daleko konkurentniji bio je jasan - imaju neuporedivo veće subvencije po jedinici površine. Bugari čak hiljadu evra po hektaru.\nU zemljama EU one su od minimum 270 pa do 350 evra, u sistemima organske proizvodnje i 900 evra.\nZamislite kada bi našem proizvođaču neko dao hiljadu evra po hektaru, dodaje sagovornik Sputnjika, podsećajući da ove godine podsticaji za biljnu proizvodnju u Srbiji iznose 4000 dinara po hektaru i to najviše za 20 hektara zemlje.


POČETNA strana :: poređenje :: Toyota Yaris 1.0 16v VVT-i vs Renault Clio 1.2 16V\nPočetna tačka bi ovde mogli biti rezultati Euro NCAP (European New Car Assessment Programme) testiranja kome su, srećom, bili podvrgnuti i jedan i drugi automobil, pri čemu je i jednom i drugom dodeljen podjednak broj zvezdica za bezbednost. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju gradski automobil, što u principu znači ne tako dobru poziciju po pitanju bezbednosti, ali ta činjenica ne ističe ni jedan od ova dva automobila. Nasuprot tome, što se tiče težine vozila, previše često potcenjenog faktora, francuski automobil nudi marginalnu razliku od 9% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, francuski automobil pruža nešto viši nivo ukupne bezbednosti. Stvari se nastavljaju u istom smeru, jer Renault nudi nešto bolje performanse, taman toliko da kažemo da je brži. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio naš virtuelni savetnik™, iz baze od 12.000+ različitih četvorotočkaša.


Potrebno usvajanje Nacionalnih akcionih planova za OIE u BiH, Albaniji i Makedoniji | Energetski portal Srbije\nPotrebno usvajanje Nacionalnih akcionih planova za OIE u BiH, Albaniji i Makedoniji\n25.02. 2015 Svet\nSekretarijat Regionalne Energetske zajednice u Beču zatražio je u utorak 24. februara 2015. godine od Bosne i Hercegovine, Makedonije i Albanije da usvoje Nacionalne akcione planove za obnovljivu energiju i dostave ih Sekretarijatu.\nOvim zemljama dat je rok od dva meseca za ispunjenje ovog zahteva, a nakon toga bi Sekretarijat Energetske zajednice u Beču mogao da uputi ove slučajeve Ministarskom veću zbog kršenja Zakona Regionalne Energetske zajednice.\nInače, prema Direktivi 2009/28/EC svi članovi Energetske zajednice moraju odrediti i poštovati nacionalne ciljeve potrošnje energije iz obnovljivih izvora energije do 2020. godine. Ovi ciljevi moraju sadržati planiranu proizvodnju i potrošnju energije iz obnovljivih izvora energije, kao i detaljne mere koje će se preduzeti za njihovo ispunjavanje.


MapSoft - Elementi za ponudu\nU cilju pripreme ponude, od korisnika je potrebno dobiti niz osnovnih informacija na osnovu kojih bi se pravilno sagledali tehnički aspekti i pripremila ponuda koja će omogućiti realizaciju projekta tako da korisnik u optimalnom roku dobije izlazne produkte najvišeg kvaliteta.\nOvaj postupak može se objasniti kroz odgovore na četiri osnovna pitanja: gde, šta, kako i kada...\nPrvi korak u analizi korisničkih potreba i pripremi ponude je definisanje teritorije od interesa odnosno područja za koje korisnik želi prostorne podatke (topografske proizvode). Ovo je veoma bitan element za davanje ponude, jer osim same površine izražene u hektarima ili km2, stručnjacima MapSofta pruža jasan uvid u topologiju terena, udaljenost od aerodroma i ostale logističke faktore koji utiču na planiranje letenja i snimanja, a samim tim i na ponudu. Od korisnika u ovom delu očekujemo georeferenciranu granicu područja od interesa, u bilo kom digitalnom formatu.\nOsim granice područja od interesa, korisnik treba da definiše šta su krajnji topografski proizvodi i sa kojom tačnošću su mu potrebni. Konkretno, ako je u pitanju ortofoto potrebna nam je precizna informacija o rezoluciji, gustina tačaka po m2 ako je u pitanju oblak tačaka, da li se oblak klasifikuje i koje su klase, razmera ako se izrađuje i digitalni topografski plan, stepen obrade digitalnog modela terena, itd... Ove informacije utiču kako na planiranje snimanja, tako i na kasniju obradu prostornih podataka u cilju izrade topografskih proizvoda.\nNa osnovu odgovora na dva prethodna pitanja bićemo u stanju da isplaniramo let tj. definišemo kako ćemo izvršiti aerofoto snimanje i LiDAR skeniranje koje će u potpunosti omogućiti izradu traženih topografskih proizvoda zahtevane tačnosti, kao i na koji način i sa kojim resursima ćemo ih izraditi.\nDva su odgovora na ovo pitanje. Prvo Kada odnosi se na momenat izvođenja snimanja/skeniranja koje sprovodimo u prvom mogućem terminu nakon pribavljanja dozvola od nadležnih institucija ili, uz malo odlaganje, u periodu koje korisniku više odgovara, ako će to uticati na bolju iskorišćenost topografskog proizvoda (snimanje u periodu bez ili sa jakom vegetacijom, niskim ili visokim vodostajem,...). Drugo Kada odnosi se na vreme potrebno za isporuku krajnjih proizvoda koje se računa od momenta potpisivanja ugovora ili od dana ili perioda izvedenog snimanja/skeniranja. Uzimajući u obzir želje i potrebe korisnika, ali i tekuće projekte MapSofta, trudimo se da korisniku što pre isporučimo topografske proizvode koji su prošli neophodne interne kontrole i zadovoljili svojim kvalitetom i tačnošću. Primopredaja ovih proizvoda se može izvršiti i fazno, ukoliko to odgovara korisniku tj. ubrzava njegove radne procese.


Živite svoj život danas! Evo kojih 10 stvari morate da usvojite kako biste srećni svakog dana...\n1. Prosečan životni vek čoveka relativno je kratak\n2. Živećete samo onaj život koji ste sami za sebe kreirali\nPROČITAJTE I... Odri Hepbern: Saveti za srećan i zdrav život!\n3. Biti zauzet NE znači biti produktivan\n4. Neka vrsta neuspeha uvek se javlja pre uspeha\n5. Misliti i raditi dve su sasvim različite stvari\nSreća se meri malim stvarima. Zapitajte se šta je stvarno važno i onda budite hrabri da kreirate svoj život oko tog odgovora. Ako čekate trenutak kada ćete se osećato 100% spremni da počnete, čekaćete do kraja svog života.\n6. Ne morate da čekate na izvinjenje da biste oprostili\n7. Neki ljudi su jednostavna pogrešna kombinacija za vas\nAko neko čini da se osećate neprijatno i nesigurno svaki put kada ste u njihovoj blizini, verovatno da nisu vaši dobri prijatelji. Postoje energetski vampiri koji nas iscrpu psihički, ili oni koji se stalno žale, ili hvale... U svakom slučaju, slušajte svoju intuiciju. Postoji toliko ljudi koji su pravi za vas, koji vas inspirišu i daju vam energiju. Zašto biste onda traćili vreme na pogrešne ljude?\nPROČITAJTE I... 17 lekcija za srećan i ispunjen život koje treba zapamtiti\n8. Nije posao drugih ljudi da vas voli, to je vaš posao\nBitno je da budete dobri prema drugima, ali je još bitnije da budete dobri prema sebi. Šta god da želite da uradite na ovom svetu, morate prvo da volite sebe. Uvek znajte da cenite sebe, i da znate svoju "vrednost" šta god drugi, u tom trenutku, mislili. Dozvolite nekome da vas voli uprkos svim tim nesavršenostima, i dozvolite da taj neko budete vi.\n9. Ono što posedujete ne čini to ko ste vi zapravo\nČitavo naše društvo postalo je konzumersko društvo. Holivudsko ispiranje mozga postalo je sveprisutno. Ta konzumerska mašinerija ima za cilj da se oblačimo na određeni način, da kupujemo određene stvari...Ali treba uvek imati na umu da ono što ste vi zapravo čine vaši prijatelji, porodica, vaše ljubavi, usponi i nadanja, planovi i strahovi...


Iliev: "Druga slika već za derbi" - Sportske.net\nIliev: "Druga slika već za derbi"\nSportski direktor fudbalskog kluba Partizan Ivica Iliev oglasio se nakon poraza od OFK Beograda i poslao poruku navijačima da mogu da očekuju bolje izdanje već na predstojećem "večitom derbiju".\nPočinje prodaja karata za "večiti derbi"Abu ne štrajkuje glađu, Partizanu poželeo ''sve najbolje''!Partizanovim problemima nikad kraja - Bez Božinova u derbiju?!Šta Partizanova deca kažu posle današnjeg poraza?Tomić otkrio zbog čega Abu nije igrao\nAktuelni šampion Srbije nastavio je da posrće u domaćem šampionatu pošto je na startu prolećnog dela sezone poražen od OFK Beograda u okviru 23. prvenstvenog kola.\nCrno-beli su remontovali tim tokom zimske pauze a ekipu je preuzeo novi trener ali promene nisu donele boljitak u igri iako se mora priznati da na Vračaru nije nastupio najjači tim Partizana.\n"Imali smo peh, četiri igrača nisu mogla da igraju, Abubakar je odbio da igra, jer želi da ide iz kluba, Everton i Alen Stevanović zbog kartona, Gogua tek ulazi u formu. Nije bilo okosnice tima, što je jedan od razloga poraza" objašnjava Ivica Iliev za "Žurnal".\nLogično, navijači nisu mogli da budu zadovoljni onim što je viđeno na prolećnoj premijeri ali "Grobari" nisu zamerili igračima već rukovodstvu kluba iako sportski direktor na stvari gleda drugačije.\n"Pokazali su nezadovoljstvo rezultatom. Nažalost, nastavljamo tamo gde smo stali u jesenjem delu prvenstva. Sa nabrojanim igračima biće druga slika već za derbi" tvrdi Iliev.\nKada je u pitanju predstojeći "večiti derbi" Ivica Iliev nema dilemu oko toga kako se suprotstaviti rivalu koji ima 29 bodova prednosti u odnosu na Partizan.\n"Jako! Videćete, siguran sam" poruka je sportskog direktora FK Partizan.\nJubilarni 150. "večiti derbi" zakazan je za 27. februar od 17 časova.


/Nagrađeni konkursni rado...\n23\toktobar\t2020\nJavno preduzeće za upravljanje morskim dobrom Crne Gore raspisalo je tender za izgradnju administrativnog objekta na desnoj obali rijeke Bojane.\nRok za izgradnju navedenog objekta iznosi 90 dana od dana potpisivanja ugovora sa izabranim najpovoljnijim ponuđačem, a za ovu priliku opredijeljena su sredstva u iznosu od 170.000, 00 €, sa uračunatim PDV-om.\nObjekat će, osim Javnom preduzeću, biti na raspolaganju i ostalim državnim i organima lokalne samouprave, kao i NVO sektoru.\nŠto se tiče koncepta organizacije, objekat (bruto površine 139,50 m2) u osnovi predstavlja spiralu i ima oblik školjke, iz čega je i proizašla osnovna koncepcija rasporeda unutrašnjih prostorija.\nU centralnom dijelu objekta smješten je manji atrijum koji snadbijeva prirodnom svjetlošću unutrašnji hodnik, iz koga se pristupa svim ostalim prostorijama. Pozicija svih kancelarija, sale za sastanke, kuhinje i toaleta predviđena je obodom objekta. Sve ove prostorije su prirodno osvijetljene i imaju prirodnu ventilaciju.\nProjekat podrazumijeva i formiranje platoa koji će biti direktno povezan sa postojećom saobraćajnicom. Prethodno je na predmetnoj lokaciji izvršeno uklanjanje privremenog objekta koji nije predviđen Programom privremenih objekata u zoni morskog dobra za period 2019- 2023. godine za teritoriju opštine Ulcinj.\nOvo je samo jedna u nizu investicija kojom Javno preduzeće za upravljanje morskim dobrom nastavlja aktivnosti na izgradnji projekata od javnog interesa.


Jusufović: Saradnja Grada i BNV sve bolja\nPetak , 2017-08-04 | 13:05:47\nČlan Gradskog veća Novog Pazara Mirsad Jusufović izjavio je danas da je saradnja lokalne samouprave i Bošnjačkog nacionalnog vijeća (BNV), posle više godina, postala dobra i da je najbolji dokaz za to ispunjavanje preuzetih obaveza iz sporazuma koje su dve strane potpisale pre skoro godinu dana.\nJusufović je u izjavi za radio Sto plus istakao da je većina od 12 obaveza, koju je lokalna samouprava preuzela na sebe, ispunjena i da je prethodnih meseci puno urađeno na unapređenju položaja Bošnjaka u Novom Pazaru.\nOn je rekao da su među ispunjenim obavezama iz sporazuma imenovanje predstavnika BNV u svim radnim telima lokalnog parlamenta, kao i formiranje Saveta za međunacionalne odnose.\n“Grad je, u skladu sa svojim mogućnostima, izdvojio i dva miliona dinara za sufinansiranje projekata i manifestacija koje realizuje BNV. Ranije smo imenovali i člana Gradskog veća koji je bio zadužen za praćenje ostvarivanja prava Bošnjaka u Novom Pazaru”, kazao je Jusufović.\nOn je dodao i da je lokalna samouprava omogućila predstavnicima Veća da prisustvuju izjašnjavanju roditelja dece o tome na kojem jeziku žele da pohađaju nastavu, ali je tu inicijativu kasnije stopiralo Ministarstvo prosvete.\nGradska skupština još uvek nije razmatrala i usvojila izveštaj o položaju i ostvarivanju prava Bošnjaka u ovom gradu koji bi predložilo Gradsko veće, uz pozitivno mišljenje BNV, a taj dokument će se, prema najavama Jusufovića, pred odbornicima naći pri kraju ove godine.\nJedina obaveza koju Gradska uprava Novog Pazara nije ispunila je izbor Zaštitnika građana do kraja 2016. godine, a šta su razlozi zbog kojih ta insitucija još uvek nije osnovana u Novom Pazaru saznaćete sledeće nedelje.\nSa druge strane, i BNV je ispunilo preuzete obaveze iz sporazuma tako što je po jednom predstavniku Grada omogućilo učešće u radu odbora i sednica Veća, sa pravom predlaganja tačaka dnevnog reda, ali bez prava glasa.\nZajednička obaveza BNV i Grada da učenicima koji pohađaju nastavu na bosanskom jeziku obezbede besplatne udžbenike i lektiru je još uvek na čekanju i zavisiće od finansija.\nSporazum o saradnji BNV i Grada potpisali su 23. septembra prošle godine predsednik Veća Sulejman Ugljanin i gradonačelnik Novog Pazara Nihat Biševac.\nUgljanin je ocenio da je potpisivanjem tog dokumenta postignuto jedinstvo Bošnjaka, ali i stvoreni uslovi za srećniju sadašnjost i sigurnu budućnost i dodao da će sporazum imati “pozitivan efekat na političku situaciju i investicionu klimu u ovom gradu i Sandžaku”.\nBiševac je naglasio da je gradsko rukovodstvo potpisivanjem sporazuma želelo da pokaže da su “stavovi lokalne samouprave i BNV u mnogim oblastima identični, iako se oko nekih planova ne slažu u potpunosti”.


Opština Plandište: u toku asfaltiranje saobraćajnice u Banatskom Sokolcu -\n30. novembra 2019.0534\nPredsednik Opštine Plandište Jovan Repac, u pratnji svojih saradnika, pomoćnika Dušana Ćurčića i predsednika SO Plandište Sabo Endrea obišao je lokacije na kojima se izvode radovi na izgradnji i asfaltiranju saobraćajnice u naseljenom mestu Banatski Sokolac.\nOvo je prva faza sanacije i izgradnje saobraćajnice duge 1,2 km, koja se prostire od raskrasnice sa regionalnim putem Plandište-Novi Sad do naselja Banatski Sokolac, u kojoj se po prvi put primenjuju savremene tehnologije prilikom izvođenja radova.\nU razgovoru sa izvođačima, predsedniku opštine potvrđeno je da radovi teku prema utvrđenoj dinamici i da će svi rokovi koji su predviđeni projektom biti ispoštovani.\nZa Opštinu Plandište ovo je veliki projekat koji će se realizovati u više faza, pa ćemo tako dobiti kompletno novi put do naselja Miletićevo. Radovi na izgradnji putne infrastrukture su značajan napredak i veliki korak ka uređenju saobraćajnica na teritoriji Opštine Plandište. Realizacija ovakvih projekata je od velike važnosti ne samo za naseljena mesta koja povezuju nove saobraćajnice, već i za čitavu opštinu, jer time pokazujemo da vodimo odgovornu politiku razvoja i realizacije velikih infrastrukturnih projekata, izjavio je Jovan Repac.\nRelated tags : banatski sokolacjovan repacopština plandište\n28. novembra 2019.02234\n1. oktobra 2021.0313\n3. decembra 2019.01664


Obama: Ekonomija pokazuje znakove poboljšanja\nPredsjednik Barak Obama rekao je da “tračci nade” počinju da se naziru u posustaloj američkoj privredi. Obama je nakon sastanka sa glavnim ekonomskim savjetnicima i zvaničnicima, u Bijeloj Kući, međutim naglasio da je ekonomija i dalje u krizi i da administraciji predstoji još dosta posla na obnovi ekonomskog rasta i zaustavljanju gubitka poslova.\nPredsjednik Obama je na sastanku u Bijeloj kući, kome su između ostalog prisustvovali sekretar za finansije Timoti Gajtner, ekonomski savjetnik Leri Samers i šef Federalnih rezervi Ben Bernanki, kazao da je ekonomska situacija počela neznatno da se poboljšava.\n“Počinju da se naziru tračci nade u cijeloj ekonomiji. Uvijek smo međutim bili oprezni kada je riječ o prognozama i to se neće promijeniti samo zbog Uskrsa. Privreda je i dalje u ozbiljnoj krizi i tokom ovih praznika treba da imamo na umu da svi naši potezi treba na kraju da da dovedu do ekonomskog rasta i radnih mjesta i povećanja prihoda američkih građana. Trenutno smo i dalje svjedoci velikog broja izgubljenih poslova, problema, teških situacija u kojima se nalaze ljudi, zato što su izgubili svoje domove, dio ušteđevine ili su još u opasnosti da izgube poslove”.\nObama je dodao da je značajno povećan broj kućevlasnika koji pokušavaju da poboljšaju uslove hipotekarnih zajmove, što će im, kako je naveo, omogućiti da povrate novac. Takođe je pomenuo visoku stopu nezaposlenosti, koja je porasla na 8,5 odsto, priznavši da administraciji predstoji još dosta posla.\n“Ukoliko nastavimo s njim, i ne dozvolimo da nas ometu neke poteškoće, apsolutno sam uvjeren da ćemo vratiti ekonomiju na pravi put. “\nPredsjednik je sa savjetnicima razgovarao i o stabilnosti finansijskog sistema, stambenom sektoru i programu za pomoć bankama da se oslobode loših investicija, koje su gotovo onemogućila uobičajan proces pozajmljivanja.


24sata.info - Hadžialić: Književnici dolaze iz BiH, a ne Republike Srpske\nHadžialić: Književnici dolaze iz BiH, a ne Republike Srpske\nAutor A. A. 15. 09. 2014. • 14:49\nIstiče da je potrebno pored imena književnika koji dolaze iz entiteta Republika Srpska da se navede sljedeće: "N.N., Bosna i Hercegovina (entitet Republika Srpska)"\nSabahudin Hadžialić / 24sata.info\nU Beogradu će od 16. do 21. septembra biti održani Međunarodni susreti književnika, a zbog činjenice da uz autore iz BiH stoji kao odrednica prebivališta Republika Srpska, reagovao je književnik Sabahudin Hadžialić.\nPoštovane kolege i kolegice iz Udruženja književnika Srbije, kao član i Udruženja književnika Srbije iz države Bosne i Hercegovine, koja se sastoji od dva ravnopravna entiteta Republika Srpska i Federacija Bosne i Hercegovine, molim vas da izvršite korekciju u navođenju zemalja iz kojih dolaze uvažene kolege književnici. Naime, pored međunarodno priznatih zemalja se nalazi i entitet u sastavku Bosne i Hercegovine - Republika Srpska (u dokumentu: "Gosti 51 susreta").\nIstovremeno, kao legalista, izuzetno poštujem legalitet i legitimitet svake od zemalja, pa tako i Srbije. Šta mislite, kako bi izgledalo kada bi u Bosni i Hercegovini govorili o gostima iz Sandžaka i Vojvodine odnosno Šumadije, umjesto iz Srbije. Republika Srpska, naravno, ima mnogo jači sadržaj, kao entitet u odnosu na regije u Srbiji, ali i dalje je dio Bosne i Hercegovine - navodi Hadžialić u dopisu.\n-Naime, radi se o međunarodnim susretima i gosti dolaze iz međunarodno priznatih zemalja, a koliko znam Republika Srpska nije država, već entitet u sastavu države Bosne i Hercegovine - piše u dopisu Hadžialića organizatorima Književnih susreta u Beogradu.


Play radio - Pauza za 2Cellos\nPauza za 2Cellos\nNije nepoznata činjenica da sastav 2Cellos već neko vreme proživljava vrhunac karijere. Međutim, sve obaveze kroz koje prolaze donele su i neželjene posledice, zbog čega su muzičari odlučili da se razdvoje na neodređeno vreme.\nStjepan je u razgovoru za RTL rekao da je došlo vreme za pauzu jer su život, ritam i tempo ubitačni.\n"To je suludo, stvarno smo preterali. 200 letova godišnje, konstantno koncerti, putovanja po svim kontinentima, snimanja... Jednostavno se moramo maknuti od toga. Posvetićemo se nekim drugim stvarima u životu, napravićemo jedan zdrav odmak, rekapitulirati sve u glavi i kad dođemo sebi, ako dođemo sebi, možemo opet dalje", rekao je Hauser.\n"Poslednjih osam godina isključivo sviram kao 2Cellos i ovako izaći iz toga, uoppšte se usuditi da sviram sam u Areni klasičnu muziku, bio je sulud potez, ali ja sam lud u glavi i volim riskirati. Baš sam ponosan na sebe", rekao je Hauser.\nStjepan se u takvom okruženju ipak ne vidi još uvek te kaže kako će za 20 godina možda biti tradicionalan čovek koji želi porodicu.\n"Tražim nekoga ko to razume i ko je spreman sa mnom rasti u svemu, ako je svesna koliko je sve ovo u svetu lažno i ako je spremna rasti sa mnom, onda imamo o čemu da pričamo", zaključio je Hauser.


Humanitarna akcija za pomoć Anđeli Milenković – Kruševac PRESS\nAutor J. Marković\t Poslednje ažuriranje 01.10.2015.\nPredsednik Sportskog saveza Bojan Obradović i dr Zorica Breberina predali su Miroljubu Milenkoviću, ocu teško obolele devojčice Anđele, novac prikupljen u humanitarnoj akciji “Igra za život – igram za Anđelu”.\nAnđela Milenković se nalazi u Italiji i novac je neophodan za njeno dalje lečenje.\nMiroljub Milenković prima ček od dr Zorice Breberine i Bojana Obradovića\nHumanitarni turnir “Filip Breberina – igra za život – igram za Anđelu” organizovali su Sportski savez Grada Kruševca i porodica Breberina. Od prodaje ulaznica, donacija građana Kruševca, sindikalnih organizacija i preduzeća prikupljeno je 147.000 dinara.\nBojan Obradović, predsednik Sportskog saveza Grada Kruševca, i dr Zorica Breberina, majka pokojnog Filipa, zajedno su predali ček sa prikupljenim iznosom humanitarne pomoći Miroljubu Milenkoviću i izrazili veru da će sakupljeni iznos pomoći Anđeli da što pre ozdravi i vrati se kući.


Zbornik radova Ekonomskog fakulteta nаgrađen na Festivalu nauke\nVi ste ovdje: Početna Početna Vijesti Zbornik radova Ekonomskog fakulteta nаgrađen na Festivalu nauke\nsubota, 10 novembar 2012 09:58\nElektrotehnički fakultet banjalučkog Univerziteta proglašen je, na večeras okončanom Drugom festivalu nauke u Banjaluci, najboljom naučno-istraživačkom organizacijom u Republici Srpskoj u protekloj godini.\nZa najbolju naučnu knjigu u Srpskoj proglašena je „Demografski gubici u BiH od 1992. do 2011. godine“ Steve Pašalića, a za najbolji naučni časopis Zbornik radova Ekonomskog fakulteta u Istočnom Sarajevu.\nMinistar nauke i tehnologije Republike Srpske Jasmin Komić rekao je da je velika posjećenost u tri dana festivala pokazala da je on ispunio cilj podizanja svijecti o značaju nauke u društvu i da je njegova poruka shvaćena na pravi način.\n„Pred nama su mnogi izazovi koji će odrediti tokove razvoja društva i da bismo odgovorili na njih potrebno je kontinuirano njegovati naučne aktivnosti“, rekao je Komić na svečanoj akademiji u Banskom dvoru.\nOn je dodao da je znanje strateški resurs Republike Srpske, kao i da je nauka neizostavan dio obrazovnog sistema, te da organizovanjem ovakvih festivala Ministarstvo realizuje ciljeve iz Strategije razvoja Srpske.\nDekan Elektrotehničkog fakulteta u Banjaluci Petar Marić rekao je da ova visokoškolska ustanova ima dosta međunarodnih i domaćih projekata i da je Ministarstvo ove parametre vrednovalo na objektivan način.\nOn je podsjetio da je ova visokoškolska ustanova u svjetskom rangiranju najbolje plasirana naučno-istraživačka ustanova u Srpskoj u posljednje tri godine, kao i njegova CISKO akademija, kao najbolja u jugoistočnoj Evropi u ovoj godini.\nSvečanoj akademiji, kojom je okončan Drugi festival nauke, prisustvovali su predsjednik Akademije nauka i umjetnosti Srpske Rajko Kuzmanović i akademici, ministri u vladi Republike Srpske, univerzitetski profesori, predstavnici naučne zajednice, učesnici Festivala, te kulturnog i javnog života Srpske.\nDrugi Festival nauke, koji je organizovalo Ministarstvo nauke i tehnologije, pomogli su Centar za promociju nauke iz Beograda, Institut „Mihajlo Pupin“ Beograd, Udruženje inovatora i visokoškolske ustanove Srpske.


Prosječna majska plata nešto niža od aprilske\nBANJALUKA – Prosječna majska neto plata isplaćena u Republici Srpskoj bila je 774 KM, i za 1,5 odsto manja je od aprilske, podaci su Republičkog zavoda za statistiku RS.\nPočelo vraćanje poreza na dohodak\nBANJALUKA – Ministarstvo finansija Republike Srpske počelo je isplatu sredstava po osnovu vraćanja poreza na dohodak, saopšteno je iz ovog Ministarstva.\nOdluka o kvalitetu goriva produžena za 60 dana\nSARAJEVO – Svi rokovi iz dosadašnje odluke o kvalitetu tečnih naftnih goriva u BiH produženi su danas za 60 dana čime se omogućava nastavak rada Rafinerije nafte Brod.\nBanjalučkoj pivari nagrada za kvalitet nektar piva\nBANJALUKA – Banjalučkoj pivari za kvalitet nektar piva nedavno je dodijeljena zlatna medalja na međunarodnom takmičenju “Monde Selection” u Briselu. U menadžmentu preduzeća kažu da je ovo još jedna potvrda da je nektar pivo domaći proizvod svjetskog kvaliteta.\nBANJALUKA – Cijena kafe na bh. tržištu uskoro će biti povećana za oko 15 odsto zbog poskupljenja te visokotarifne robe na svjetskom tržištu, najavili su domaći prerađivači.\nĐukićeva: Oporavak berze u drugoj polovini 2011.\nBANJALUKA – Zbog globalnih finansijskih dešavanja u 2009. godini, na domaćim berzama ostvaren je manji promet u odnosu na prethodnu godinu i shodno tome u Centralnom registru hartija od vrijednosti RS otvoren je manji broj vlasničkih računa stranim investitorima.\nTeretni prevoz ŽRS povećan za 50 odsto\nDOBOJ – Sekcija Željeznica Republike Srpske (ŽRS) za saobraćajno-tehničke djelatnosti (STD) Banjaluka u prvih pet mjeseci ove godine ostvarila je utovar tereta veći za 50 odsto, a prevoz putnika manji za 15 odsto u odnosu na isti period prošle godine.\nProblemi u Fabrici duvana Banjaluka\nBANJALUKA – Skupština akcionara Fabrike duvana Banjaluka danas nije usvojila novi statut preduzeća usklađenog sa odredbama Zakona o privrednim društvima RS, zbog čega je došlo do blokade poslovanja ovog preduzeća.\nSutra gotovinska isplata dijela stare štednje\nBANJALUKA – Ministarstvo finansija Republike Srpske sutra će na račune vlasnika uplatiti dio verifikovane stare devizne štednje, a štediše će već u četvrtak moći da raspolažu sa iznosom od 2.000 KM.


Izvor: B92, 22.Jun.2021, 10:25\nBeograd -- Navršavaju se 23 godine od otmice srpskih rudara koje su albanski teroristi prisilno odveli iz fabričkog kruga "Belaćevac", Termoelektrane "Obilić" na KiM.\nZa ovaj zločin niko nikada nije odgovarao.\nOni nikada nisu pronađeni, >> Pročitaj celu vest na sajtu B92 << a njihove porodice i dalje vape za istinom. Otmica belaćevaćkih rudara označila je početak masovnog stradanja srpskog civilnog stanovništva na Kosovu i Metohiji, podsećaju iz Kancelarije za KiM.\n"Umesto istine o nestalima, mi se danas na KiM suočavamo sa pojačanim pritiscima i sve učestalijim napadima na srpsko stanovništvo, povratnike, hodočasnike, sveštenike i sa sistematskim sprečavanjem otkrivanja masovnih grobnica sa srpskim žrtvama zločina albanskih ekstremista", ističu iz Kancelarije za KiM.\n"Čuvanjem sećanja i rasvetljavanjem zločina i sudbine nestalih lica, otvara se put procesu pomirenja u regionu", dodaje se u saopštenju.\nKancelarija za Kosovo i Metohiju: Danas se obeležava 23 godine od otmice srpskih rudara\nKancelarija za Kosovo i Metohiju podseća u saopštenju da se danas navršavaju 23 godine od otmice srpskih rudara, "koje su albanski teroristi prisilno odveli iz fabričkog kruga ugljenokopa Belaćevac Termoelektrane Obilić na Kosovu i Metohiji".


29-12-2019 14:24 Srbija Politika\nPredsednik SNS Aleksandar Vučić rekao je danas da je Glavni odbor SNS danas pružio podršku srpskom narodu i Srpskoj pravoslavnoj crkvi u Crnoj Gori.\n"Ne želeći da se mešamo u unutrašnje stvari i ne želeći da kvarimo odnose sa Crnom Gorom, zelimo da budemo odgovorni, ali smo uz srpski narod", poručio je Vucić posle sednice GO SNS.\nVučić je, odgovarajući na pitanje novinara, istakao da danas nema nove informacije o dešavanjima u Crnoj Gori, te poručio da želi mir Crnoj Gori, kao i mir i opstanak srpskom narodu u Crnoj Gori, kao i svim građanima u toj zemlji.\n"Šta god više da bih rekao ili bih pogazio dobre običaje međunarodne prakse, ili bih se ponašao neodgovorno ili nedovoljno zaštitnički prema našem narodu", poručio je on.\n"Nadam se da će biti sačuvan mir, kao i svetinje srpske crkve", podvukao je Vučić.\nKaže da je na sednici razgovarano i o aktuelnoj političkoj situacija u regionu i zemlji.\n"Slušao sam takve ideje i, kao i vi, pratim to i po službenoj dužnosti. Vidim da su već počeli da govore o Gašijima, o nekima koji su vezani za Dečane, i drugima koji su vezani za druge naše crkve...", primetio je Vučić i i stakao: "Ne mogu da znam, ne želim da budem ptica zloslutnica i nadam se da neće slediti ovaj primer i da neće pokušati da nas ubede da Dečani, Gračanica, Bogorodica LJeviška, Zočište ili bilo koja naša svetinja pripada albanskom kulturnom nasleđu".\n"Ali, sve te trikove... Verujem da ćemo imati snage da se na racionalan, pametan način i mirnim sredstvima, diplomatskim putem borimo i da sačuvamo naše svetinje", poručio je Vučić.\nCrnogorski zakon o verskoj slobodi je podla i nezakonita lakrdija! Više o tome OVDE.\nŠTA NISU SPALILI OTEĆE: Sve je spremno za "kosovsku pravoslavnu crkvu"! Priština priprema zakon o otimanju srpskih svetinja! (VIDEO)


Dodik za suspendovanje referenduma, šta kaže opozicija\nutorak, 19 septembar 2017 15:58\nUkoliko u "Službenom glasniku RS" bude objavljena odluka o održavanju referenduma o Sudu i Tužilaštvu BiH, vladajuća većina će sazvati sjednicu Narodne skupštine (NS) RS i suspendovati njegovo sprovođenje, rekao je Milorad Dodik, predsjednik RS.\nOn je dodao da se igra jedna teška, strateška i sofisticirana igra, u kojoj narod mora da osvoji referendum kao svoje trajno vlasništvo.\n"Veoma smo svjesni konteksta, odluka nije objavljivana zato što se smatralo da bi time RS od strane razdraženih predstavnika međunarodne zajednice imala značajne probleme", rekao je Dodik nakon sastanka sa delegacijom koju je predvodio ministar odbrane Srbije Aleksandar Vulin. Dodao je da je ipak uvjeren da će narod jednog dana morati da glasa na referedumu o Sudu i Tužilaštvu, jer su te institucije, kako je naglasio, otete narodu, iako, kako je istakao, oni koji su tražili da se objavi referendum za njega na Skupštini nisu glasali, a da su to uradili s ciljem da se izazove nestabilnost.\n"U politici uvijek postoji nešto što postane jasno kad prođe značajno vrijeme", naglasio je Dodik, pišu "Nezavisne novine".\nDragan Čavić, lider NDPa, rekao je banjalučkom listu da neće odustati od toga da protiv odgovornih koji su spriječili objavljivanje odluka o referendumu podnese krivičnu prijavu.\nKako kaže, prethodnih dana dobio je sve informacije i potvrde iz NS i Ustavnog suda RS da su odluku o referendumu poslali na objavljivanje u "Službeni glasnik" još 2015.\n"Dodikova izjava potvrđuje da su oni vršili politički uticaj na 'Službeni glasnik' i da je neko kriminalnim pritiskom sprečavao da pune dvije godine ne bude objavljena odluka", rekao je Čavić, dodajući da je objavljivanje odluke o referendumu spriječeno pod pritiskom i zbog prijetnji stranaca. On kaže da je siguran da će u narednih 15 dana odluka o referendumu o Sudu i Tužilaštvu BiH biti objavljena u "Službenom glasniku".\n"Biće zanimljivo obrazloženje za povlačenje odluke i da vidimo te junačine koje su srbovale i budile lažnu nadu kod napaćenih ljudi koji su bili osuđeni pred tim institucijama", rekao je Čavić.\nVukota Govedarica, predsjednik SDS-a, rekao je "Nezavisnim" da je Dodikova odluka potvrda "prevarantske politike kojom je 2015. obmanuo javnost", te da Dodik samo pokušava da pravi otklon od sopstvene prevare.\n"Mi smo kao opozicija izašli s određenim zahtjevima, u kojima smo tražili da objavi odluku u 'Službenom glasniku'. Dodik je pokazao politički kukavičluk i mislim da smo ga u potpunosti razobličili", rekao je on.\nBranislav Borenović, predsjednik PDPa, nam je rekao da je ovaj potez blamaža za one koji su to organizovali i hazarderstvo koje je koštalo RS.\n"Njegovo hazarderstvo je pokazalo njegovu neodgovornost i najbolje bi bilo da on suspenduje sam sebe i spasi RS", rekao je Borenović za "Nezavisne". Nenad Stevandić, potpredsjednik NS RS, rekao je da je bilo očigledno da po ovom pitanju nije bilo konsenzusa između srpskih partija.\n"Ukoliko postoji sadašnja veoma jasna podjela i opasnost da se referendum ne bi moga provesti i ukoliko bi to naštetilo institutu referenduma, onda treba izabrati rješenje koje RS neće u budućnosti oduzeti mogućnost da sprovede neki drugi referendum", rekao je Stevandić.\nOdluku o raspisivanju referenduma na kojem bi se građani izjasnili o tome da li podržavaju zakone koje je nametnuo visoki predstavnik međunarodne zajednice, a posebno zakone o Sudu i Tužilaštvu BiH, donijela je polovinom jula 2015. godine Narodna skupština RS. Posljednjih dana opozicija je pokrenula postupak da se utvrdi zašto odluka nije objavljena.


Izvor: SrbijaDanas.com, 10.Sep.2019, 16:48\nKošarkaška reprezentacija Španije plasirala se u polufinale Mundobasketa trijumfom nad selekcijom Poljske sa 90:78 (22:18, 24:23, 21:17, 23:20). "Furija" je bila u bagom vođstvu tokom čitavog susreta, a odlučujuću prednost stekla je pri rezultatu 48:44 kada su napravili seriju od 8:0. Poljaci su pružili solidan otpor, kvalitetno su odigrali ceo šampionat, ali im je plasman u četvrtfinale očigledno bio maksimum.\nPrvo poluvreme je bilo veoma >> Pročitaj celu vest na sajtu SrbijaDanas.com << efikasno i pripalo je Špancima koji su ga rešili u svoju korist sa 46:41. Bolju igru preneli su u treći kvartal na čijem kraju su Španci vodili sa "plus devet" (67:58). Poljska je zapretila na pet minuta pre kraja kada su stigli na samo četiri poena zaostatka, ali je usledila nova velika serija Španaca koji su stigli do 85:72 i definitivno prelomili meč.\nPodsetimo, Španija će se boriti za finale sa boljim iz meča Australija - Češka, dok će Poljska u doigravanje za plasman od 5. do 8. mesta.


Makron u dvorcu Versaj primio budućeg japanskog cara\n► Makron u dvorcu Versaj primio budućeg japanskog cara\nFrancuski predsednik Emanuel Makron primio je danas u dvorcu Versaj kod Pariza japanskog prestolonaslednika Naruhita, kome je priredio svečan doček i imao razgovor u četiri oka u jednom od salona dvorca.\nMakron i princ Naruhito su potom prisustvovali operskoj predstavi pozorišta No, mešavinu tradicionalnog teatra sa slikama u tehnici 3D.\nFrancuski predsednik je kasnije priredio večeru u jednoj od odaja dvorca.\nMeđu zvanicama su pored Makronove supruge Brišit bili članovi vlade kao i šansonjer Šarl Aznavur i direktorka Organizacije UN za obrazovanje, nauku i kulturu (Unesko) Odre Azule.\nNaruhito (58), koji će u maju 2019. godine postati japanski car, primljen je u Versaju tokom petodnevne posete Francuskoj tokom koje je posetio Lion i Grenobl.\nPrinc u petak završava posetu organizovanu povodom 160 godina diplomatskih odnosa Francuske i Japana.\nNaruhito će postati 126. japanski car posle povlačenja Akihita (84) 30. aprila 2019. U Japanu je 2017. usvojen poseban zakon kojim se caru za života omogućava prepuštanje prestola najstarijem sinu.


Kako da bezbedno koristite karticu u inostranstvu? - Sve o novcu\nHome\tEdukonovac\tKako da bezbedno koristite karticu u inostranstvu?\nKako da bezbedno koristite karticu u inostranstvu?\nby Vesna Lapčić 07/07/2021\nPutovanje van zemlje, na koje se mnogi spremaju ovih dana, podrazumeva različite vrste priprema, neke u kojima zaista uživamo, ali i neke koje nam zadaju muke, poput posete menjačnicama i bankama kako bismo domaću valutu zamenili za valutu zemlje u koju putujemo. Stoga ne čudi podatak da su upravo platne kartice sve češći izbor putnika u odnosu na gotovinu, pošto su praktičnije i jednostavnije za upotrebu, a i oslobađaju vas napornih računanja o tome koliko keša će vam biti potrebno tokom odmora. Zato nije na odmet podsetiti se nekih od ključnih pravila za korišćenje kartica, koje će umnogome olakšati svakodnevicu i preduprediti potencijalne probleme dok ste van granica naše zemlje.\nBudite opušteni, ali oprezni\nPlaćanje karticom omogućava da sa sobom ne nosite mnogo novca u gotovini, što istovremeno pomaže da se opustite i ne proveravate stalno gde vam je novac. Ipak, i karticu morate čuvati! Nemojte je ostavljati bez nadzora – čak i kada plaćate, već insistirajte da se plaćanje izvrši pred vama. Nemojte je ni pozajmljivati drugima. Zbog eventualnih komplikacija, dobro je da čuvate sve slip isečke sa odmora, i na kraju meseca proverite izvod plaćanja po stavkama. Ukoliko primetite neku sumnjivu transakciju, odmah obavestite svoju banku.\nGotovinu podižite debitnom, a plaćajte i debitnom i kreditnom\nDok ste u inostranstvu, možete koristiti i kreditnu karticu za podizanje novca, ali je preporuka da ovo izbegavate i koristite debitnu, jer su provizije za podizanje gotovine debitnom karticom po pravilu niže. Mnoge banke koje posluju u Srbiji prisutne su i na tržištima zemalja regiona, te bi bilo dobro da pre polaska na put proverite da li je vaša matična banka prisutna na odabranoj destinaciji. Ukoliko jeste, preporuka je da gotovinu podižete isključivo sa bankomata svoje banke, jer je velika verovatnoća da vam provizija neće biti naplaćena. Štaviše, gotovina vam često neće ni biti potrebna, jer ćete u većini slučajeva imati mogućnost da račun platite direktno trgovcu karticom. Osim što je oslobođeno provizije, takvo plaćanje je ujedno i najbezbednije, s obzirom na to da smo i dalje u pandemiji, naročito ako postoji mogućnost beskontaktnog plaćanja.\nKako da konverzija na bankomatu ili POS terminalu bude povoljnija?\nUvek se preporučuje da plaćanje karticom izvršite u valuti zemlje u kojoj obavljate transakciju – dakle, ukoliko vam bankomat ili prodavac ponude konverziju valute u originalnu (na primer, u dinare), odbijte jer je to za vas nepovoljnija opcija. Vaša banka će uraditi konverziju po neuporedivo povoljnijim uslovima od onih koje biste dobili na ovakav način. Najbolje ćete proći na kursnim razlikama ukoliko novac podižete ili plaćate sa kartice koja je vezana za devizni račun.\nRaspitajte se o pojedinostima i pravilima zemlje koju posećujete\nBaš kao što svaka zemlja ima drugačije običaje i kulturu, tako može imati i potpuno drugačija finansijska pravila od onih na koje ste navikli. Zato, pre nego što krenete na put, raspitajte se kako stvari stoje na vašoj destinaciji – na primer, koliki je dnevni limit za podizanje gotovine na bankomatu, da li postoji određeni broj plaćanja ili podizanja gotovine koje možete obaviti u toku dana… Nije na odmet da u svojoj banci proverite i da li su neke kartice povoljnije za plaćanje u inostranstvu od drugih, ali i da li postoje ograničenja njihove upotrebe koje postavlja sama banka, poput maksimalnog limita.\nAko izgubite platnu karticu, odmah obavestite banku\nUkoliko se desi da vam u inostranstvu kartica bude ukradena, ili je izgubite, odmah bi trebalo da pozovete svoju banku i prijavite gubitak, kako bi kartica bila blokirana, a sve neželjene transakcije sprečene. Pre nego što krenete na odmor, zapišite broj korisničkog centra vaše banke koji obično radi 24 sata dnevno za ovakve slučajeve i koji će biti izuzetno koristan u ovoj, ali i drugim mogućim vanrednim situacijama. Osim toga, generalno je korisno da odaberite opciju SMS obaveštenja o stanju na tekućem računu. Na ovaj način, u realnom vremenu možete primetiti prilive na račun i izvršena plaćanja, te tako uvek, pa i u inostranstvu, imati u vidu stanje računa i transakcije plaćanja.\nZa više informacija o vrstama kartica i načinima na koje možete da ih koristite posetite platformu ErsteZnali.rs. Platforma je deo besplatnog, nekomercijalnog programa finansijske edukacije građana koji već više od dve godine sprovodi Erste Banka. Program je pokrenut sa ciljem da najšira zajednica, od naših najmlađih sugrađana do odraslih, bolje razume upravljanje svojim finansijama.\nMilinko Mijatović, Milosevic Law Firm: Privrednici mogu bolje da iskoriste mogućnosti koje im se nude


PREVENCIJA KLJUČNA U SMANJIVANJU RIZIKA OD SAOBRAĆAJNIH NEZGODA I NEŽELJENIH POSLEDICA ZA SVE UČESNIKE – Saobraćajno preduzeće Lasta AD\nPočetna / Vesti / PREVENCIJA KLJUČNA U SMANJIVANJU RIZIKA OD SAOBRAĆAJNIH NEZGODA I NEŽELJENIH POSLEDICA ZA SVE UČESNIKE\nPREVENCIJA KLJUČNA U SMANJIVANJU RIZIKA OD SAOBRAĆAJNIH NEZGODA I NEŽELJENIH POSLEDICA ZA SVE UČESNIKE\ndec 22. 2021.\nU velikoj sali opštine Stari grad 20.decembra 2021 god. održana je tribina “ Aktuelni izazovi u bezbednosti saobraćaja”. Javno preduzeće “Putevi Srbije” i Udruženje “Budimo bezbedni” organizovali su i održali tribinu o ovoj važnoj temi za sve učesnike u saobraćaju, putnu infrastrukturu, kao i značajne činioce cele društvene zajednice. Lasta kao društveno odgovorno privredno društvo koje pruža usluge u drumskom putničkom saobraćaju, prepoznala je značaj ove teme, zato se odazvala da učestvuje na ovoj tribini.\nNa skupu, koji je bio posvećen Projektu o bezbednosti u saobraćaju, govorili su Dragan Đorđević, direktor JP “Putevi Beograd”, Dea Đurđević, predsednica Udruženja “Budimo bezbedni”, prof.dr Dejan Jovanov, mr Dragan Stefanović i Veljko Čurčić iz Agencije za bezbednost saobraćaja. Na tribini su analizirani stavovi stručnih ljudi iz ove oblasti, ali i ključnih institucija, preduzeća,lokalnih samouprava, kompanija i građana, uz osvrt i naglašavanje značaja podizanja bezbedonosne kulture svih građana Beograda i Srbije. Cilj svečane tribine bio je da se unapredi bezbednost u saobraćaju, da se sačuvaju životi ljudi, podigne nivo svesti svih učesnika o značaju odgovornog ponašanja u saobraćaju i poštovanju propisa.\nUz registrovanu statistiku o broju saobraćajnih nesreća na teritoriji Beograda i broju povređenih i poginulih učesnika u saobraćaju na teritoriji cele Srbije, ocenjeno je da neophodna kontinuirana edukacija svih učesnika, a naročito mladih kroz težnju da im se stvore pozitivne navike, kada je u pitanju bezbedno ponašanje u saobraćaju.\nNa tribini posebnu pažnju prisutnih izazvala je, svojim svedočenjem novinarkaTV Pink Dea Đurđević i predsednica udruženja „Budimo bezbedni”. Kao javna ličnost koja je preživela saobraćajnu nezgodu i nakon nje ostala osoba sa trajnim invaliditetom, ona je iz ugla stradalog lica kroz edukativan i motivacioni govor ukazala koliko je sekund (ne) poštovanja propisa u saobraćaju značajan za ceo život učesnika-pojedinca, porodice, prijatelja i okruženja. -“Samo svakodnevnim radom na sebi, pozitivnom energijom, hrabrim stavom, konstantnom edukacijom, željom i snažnom borbom možemo napredovati i prevazići sve prepreke”- istakla je ona na kraju svog izlaganja.\nPreventiva ima najznačajniju ulogu u pravilnom obrazovanju prvenstveno mladih učesnika u saobraćaju i stvaranju saobraćajne kulture, zaključeno je na kraju tribine.\nUjedinjene nacije su ovu deceniju ( 2021-2030), proglasile za Deceniju akcije za bezbednost saobraćaja na putevima.\nTokom ove godine Projekat o bezbednosti u saobraćaju JP „Putevi Beograda“ i Udruženje „Budimo bezbedni“ organizovali su niz edukativnih radionica, predavanja i tribina u svim gradskim opštinama u Beogradu, na kojima su učestvovali i stradali u saobraćajnim nesrećama, koji su iznosili svoja iskustva iz ovih nemilih situacija, saobraćajni policajci sa praktičnim savetima za pravilno ponašanje svih učesnika u saobraćaju, kao i brojni stručnjaci iz ove oblasti. Projektom „Aktuelni izazovi u bezbednosti saobraćaja“ su obuhvaćene sve starosne kategorije stanovništva na teritoriji grada Beograda.\nPosebna pažnja je bila usmerena na najmlađe učesnike u saobraćaju, sa ciljem sticanja adekvatne saobraćajne kulture. Prvo takmičenje učenika osnovnih škola , uzrasta od petog do osmog razreda, u kvizu „Saobraćajko” održano je u SC Šumice na Voždovcu. Deca iz 13 beogradskih opština pokazala su veoma visok nivo znanja na temu poznavanja saobraćajnih propisa.


Mlađe selekcije nastavile sa treninzima\nTereni naše Omladinske škole iz dana u dan postaju sve puniji, a posle omladinaca i kadeta, treninzima su se vratili mlađi kadeti, pioniri i mlađi pioniri. Naši biseri tako posle puna dva meseca imaju priliku da rade grupno i sa loptom, što ih je, sudeći prema njihovim osmesima i dobrom raspoloženju, veoma obardovalo.\nPrvi su na teren istrčali mlađi kadeti, razdragani i željni novog dokazivanja. Dečaci rođeni 2004. i 2005. godine, koju igrama i ponašanjem predvode Đurić, Nikolašević, Bubanj, ali i drugi biseri koji stasavaju na terenima naše Omladinske škole su sa osmesima na licu radili pod komandom trenera Vlade Vučića. Njihov trener od naredne sezone biće Srđan Stojčevski koji će narednih dana i zvanično da preuzme tim, dok će Vučić preuzeti neku od mlađih selekcija u Zvezdinoj fabrici.\nRazgovarali smo sa Lazarom Đurićem, pouzdanim vezistom i standardnim reprezentativcem naše zemlje o tome koliko se uželeo saigrača, ali i treniranja sa loptom.\n- Najviše su mi nedostajali drugari iz ekipe, ali i Crvena zvezda. Neobično je bilo sve, ali smo uspeli da preguramo. Trudio sam se tokom pauze da radim što više sa loptom, iako uslovi nisu bili idealni, kako ne bih izgubio osećaj. Prvi trening posle dva meseca bio je zanimljiv, zaista smo se svi uželeli jedni drugih i bio sam mnogo uzbuđen kada sam ponovo istrčao na terene naše Omladinske škole. Mnogo me raduje to što je atmosfera ostala baš onakva kakva je bila, čak se može reći da nas je cela ova situacija zbližila - ističe momak rođen 2005. godine.\nSlično je bilo i sa pulenima Srđana Bugarskog koji su jesenas demonstrirali fenomenalnu igru na terenima iza juga Marakane. Pokazali su raskošan talenat, najbolje igre su trebale tek da uslede, a o tome da su se dečaci vratili spremni za nove izazove, govori upravo njihov trener.\n- Ovo je verovatno bila najduža pauza za njih od kad su krenuli da treniraju fudbal. Zanimljiv je bio ponovni susret posle dva meseca, dosta su porasli, fizički se izmenili i slično. Međutim, zaista smo tokom pauze imali fenomenalnu komunikaciju sa njima i sa njihovim roditeljima. Svaki dan su nam slali izveštaj šta su radili i nismo imali dilemu oko toga u kakvom će fizičkom stanju da se pojave posle dva meseca. Naredni period posvetićemo njihovom indivudlanom razvoju, imamo mnogo vremena pred nama do početka lige, ali su konkretno dečaci koje treniram u specifičnoj situaciji. Oni, naime, polažu prijemni ispit za srednju školu kroz dve nedelje, pa im sada malo izlazimo u susret i po pitanju toga. Upravo je to još jedna naša pedagoška uloga, jer se zna da je škola na prvom mestu - ističe učitelj talenata kao što su Krajnović, Radović, Gojkov i drugi biseri.\nI dečaci rođeni 2006. i 2007. godine istrčali su na terene naše Omladinske škole pod komandom Milorada Vilotića, odnosno Miloša Đorđevića. Talenti poput Andrije Maksimovića, Luke Đorđevića i Andreja Mladenovića su se se tako posle dva meseca vratili u grupni trenažni proces, a za razliku od ostalih selekcija, oni su poslednju takmičarsku utakmicu odigrali još prošle godine.


source.ba | Obilježavanje Svjetskog dana bubrega ispred sarajevske Katedrale\nHronična bubrežna bolest je uzrok najmanje 2,4 miliona smrti godišnje, te je na šestom mjestu vodećih uzroka smrti. Rana dijagnoza i prevencija hronične bubrežne bolesti usporavaju progresiju i smanjuju troškove liječenja.\nU Bosni i Hercegovini suočeni smo sa sve većom prevalencom hronične bolesti bubrega. Statistički podaci su alarmantni, a jedna od deset osoba pogođena je nekim stepenom oštećenja bubrega, te 10-20 posto svjetskog stanovništva ima neki od stadijuma hronične bolesti bubrega, navodi se u saopćenju.\nTagovi: BubreziSvjetski dan bubregaKatedralaSarajevo


Stock 84 brendy 700ml staklo + 2 čaše cena akcija Srbija\nStock 84 brendy 700ml staklo + 2 čaše cene\nTrenutno nemamo slike za Stock 84 brendy 700ml staklo + 2 čaše\nEPonuda nije internet prodavnica već Vam omogućava da brzo i lako nađete Stock 84 brendy 700ml staklo + 2 čaše po najjeftinijoj ceni. Naš cilj je da kupci budu što bolje informisani o ponudi Stock 84 brendy 700ml staklo + 2 čaše na tržištu Srbije. Vrlo lako nalazite željeni proizvod za kategoriju Brendi cene, ne morate da lutate od sajta do sajta za Stock 84 Brendi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stock 84 brendy 700ml staklo + 2 čaše sa PRODAVCEM. EPonuda ne može da garantuje potpunu tačnost specifikacije i slika za Stock 84 brendy 700ml staklo + 2 čaše. Pre kupovine, podatke za Stock 84 brendy 700ml staklo + 2 čaše proverite na sajtu PROIZVOĐAČA.


U Parizu sutra dan bez automobila\nBeta 15. septembra 2018. 21:10\nU Parizu će sutra, četvrti put za redom, biti održan dan bez automobila, preneli su francuski mediji i dodali da će ceo Pariz od 11.00 do 18.00 imati zabranu kretanja automobila.\nParižani su u tom periodu pozvani da ostave automobile, motore i električna vozila, i da umesto toga voze bicikl, rolere ili koriste gradski prevoz, preneo je list Parizijen.\nPariska policijska prefektura najavila je oštre kontrole, a onima koji se ne budu pridržavali propisa preti kazna do 135 evra.\nGradski autobusi i taksi vozila neće smeti da voze brže od 30 kilometara na čas.\nČuvena avenija Jelisejskih polja će biti pretvorena u pešačku zonu, a neke zone pod sloganom „Pariz diše“ (Paris Respire) biće potpuno zatvorene za sav saobraćaj, medju njima su šume na istočnom i zapadnom obodu Pariza – Bulonjska i šuma Vensen.\nOvogodišnji dan bez automobila u Parizu podudara se s Evropskim danima baštine. Na raznim mestima u glavnom gradu Francuske biće organizovane ulične manifestacije kao što je klizanje na Trokaderou ili piknik na Konkordu dok je gradjanima otvorena predsednička Jelisejska palata.\nPredsednik Emanuel Makron i njegova supruga Brižit su za tu priliku otvorili prodavnicu suvenira čiji je prihod namenjen renoviranju palate.


Vučić sa Orbanom o saradnji\nIzvor: RTS, 16.Feb.2019, 08:39\nPredsednik Srbije Aleksandar Vučić je telefonom razgovarao sa premijerom Mađarske Viktorom Orbanom.\nDvojica sagovornika su izrazili zadovoljstvo time što su odnosi dveju zemalja na najvišem nivou u zajedničkoj istoriji, zahvaljujući međusobnom razumevanju i poverenju, koje su izgradili tokom višegodišnje saradnje.\nVučić i Orban su ponovili svoju iskrenu posvećenost bilateralnoj saradnji, >> Pročitaj celu vest na sajtu RTS << kao i saradnji u pitanjima od važnosti za ceo region, što se pokazalo i u migrantskoj krizi, navodi se u saopštenju Službe za saradnju s medijima predsednika Republike.\nPredsednik Vučić i premijer Orban su razgovarali i o daljim mađarskim investicijama u Srbiji, kao i o konkretnim merama za realizaciju zajedničkih infrastrukturnih projekata. Oni su takođe razgovarali o saradnji u oblasti energetike, posebno u izgradnji gasovoda u okviru projekta "Turski tok".


U niškim kovid bolnicama hospitalizovano 370 pacijenata - JUGPRESS\nU niškim kovid bolnicama hospitalizovano 370 pacijenata\nU Covid objektima Kliničkog Centra Niš hospitalizovano je ukupno 370 pacijenata.\nKod 164 pacijenata, od kojih i sedmoro dece koja su u stabilnom stanju, je potvrđeno prisustvo virusa Covid-19.\nOd ukupnog broja hospitalizovanih i potvrđenih pacijenata, sedam je priključeno na aparate za veštačku ventilaciju i nalaze se u jako teškom opštem stanju.\nNažalost, uprkos svim naporima lekara niškog Kliničkog centra, 3 pacijenata, sa potvrđenim virusom Covid -19 je preminulo.\nU ZC Lekovac u Covid bolnici trenutno je hospitalizovano 135 pacijenata. Kod 41 pacijenata je potvrđeno prisustvo virusa Covid -19.\nU 4 Covid bolnice u ZC Vranje, ukupano je hospitalizovano 140 pacijenata. Kod 87 pacijenata je potvrđeno prisustvo virusa.\nMeđu hospitalizovanim pacijentima nema dece zaražene virusom Covid -19.\nU ZC Surdulica, u Covid bolnici trenutno su hospitalizovana 57 pacijenata. Kod 29 pacijenta je potvrđeno prisustvo virusa Covid -19.